title: VYKONÁVACIA SMERNICA KOMISIE (EÚ) …/… ktorou sa mení smernica 2009/119/ES, pokiaľ ide o metódy výpočtu povinností udržiavať zásoby

text:
               VYKONÁVACIA SMERNICA KOMISIE (EÚ) …/…

               z 19. 10. 2018,

                ktorou sa mení smernica 2009/119/ES, pokiaľ ide o metódy výpočtu povinností udržiavať zásoby

               EURÓPSKA KOMISIA,

               so zreteľom na Zmluvu o fungovaní Európskej únie,

               so zreteľom na smernicu Rady 2009/119/ES zo 14. septembra 2009, ktorou sa členským štátom ukladá povinnosť udržiavať minimálne zásoby ropy a/alebo ropných výrobkov
                  1
               , a najmä na jej článok 3 ods. 4,

               keďže:

               (1)V súlade s článkom 22 smernice 2009/119/ES Komisia vykonala preskúmanie jej fungovania a vykonávania („hodnotenie v polovici trvania“), v ktorom sa zdôraznila potreba zaviesť do smernice niekoľko technických zmien s cieľom uľahčiť jej vykonávanie
                  2
               .

               (2)Odložením začiatku uplatňovania novej každoročnej povinnosti udržiavať zásoby podľa smernice 2009/119/ES o tri mesiace by sa členským štátom mal poskytnúť dodatočný čas na ukončenie vnútorných administratívnych postupov a malo by sa uľahčiť dosiahnutie súladu v stanovenej lehote a prípadne s nižšími nákladmi.

               (3)Nariadenie Európskeho parlamentu a Rady (ES) č. 1099/2008
                  3
                je referenčný dokument, pokiaľ ide o vymedzenie „ropných zásob“ a identifikáciu rôznych ropných výrobkov, ktoré sú relevantné pre výpočet povinnosti udržiavať zásoby, úrovne udržiavaných núdzových a osobitných zásob a na účely vykazovania. Nariadenie (ES) č. 1099/2008 bolo viackrát zmenené. Odkazy na osobitné ustanovenia nariadenia (ES) č. 1099/2008 uvedené v smernici 2009/119/ES sa v dôsledku toho stali zastaranými a je potrebné ich upraviť tak, aby odkazovali na príslušné ustanovenia uvedeného nariadenia.

               (4)Používanie dvoch rôznych vzorcov na výpočet množstiev ťažkého benzínu, ktoré nie sú relevantné pre výpočet povinných zásob v závislosti od toho, či bol výťažok ťažkého benzínu za predchádzajúci rok menší alebo väčší ako 7 %, v praxi viedlo k výkyvom v množstvách povinných zásob v niektorých členských štátoch, čo by mohlo spôsobiť značnú finančnú záťaž a neplnenie povinnosti bez toho, aby boli cieľmi smernice odôvodnené. Odstránenie 7 % prahovej hodnoty a poskytnutie rovnakých možností všetkým členským štátom by malo odstrániť nerovnosti a neodôvodnené výkyvy.

               (5)V súlade so spoločným politickým vyhlásením členských štátov a Komisie z 28. septembra 2011 k vysvetľujúcim dokumentom
                  4
                sa členské štáty zaviazali v odôvodnených prípadoch pripojiť k svojim oznámeniam transpozičných opatrení jeden alebo viacero dokumentov vysvetľujúcich vzťah medzi prvkami smernice a zodpovedajúcimi časťami vnútroštátnych transpozičných nástrojov.

               (6)Opatrenia stanovené v tejto smernici sú v súlade so stanoviskom výboru zriadeného podľa článku 23 smernice 2009/119/ES,

               PRIJALA TÚTO SMERNICU:

               Článok 1

               Smernica 2009/119/ES sa mení takto:

               1. V článku 2 sa písmeno i) nahrádza takto:

               „ i) ropné zásoby“ sú zásoby energetických výrobkov uvedených v kapitole 3.4 prílohy A k nariadeniu (ES) č. 1099/2008;

               2. V článku 3 sa odsek 3 sa nahrádza takto:

               „3. Bez ohľadu na odsek 2 sa však, čo sa týka obdobia od 1. januára do 30. júna každého kalendárneho roku, denné priemery čistého dovozu a domácej spotreby uvedené v odseku 2 určujú na základe množstiev dovezených a spotrebovaných v predposlednom kalendárnom roku pred príslušným kalendárnym rokom. “;

               3. V článku 6 ods. 1 sa druhá veta nahrádza takto:

               „Táto evidencia obsahuje najmä informácie na presné určenie skladiska, rafinérie alebo skladovacieho zariadenia, kde sa dané zásoby nachádzajú, ako aj príslušné množstvá, vlastníka zásob a ich druh odkazom na kategórie uvedené v kapitole 3.4 prílohy A k nariadeniu (ES) č. 1099/2008“;

               4. V článku 9 ods. 2 sa prvá veta nahrádza takto:

               „2. Osobitné zásoby môže tvoriť len jedna alebo viacero kategórií nasledujúcich výrobkov, ktoré sú vymedzené v kapitole 3.4 prílohy A k nariadeniu (ES) č. 1099/2008:“;

               5. V článku 9 ods. 3 sa tretí pododsek nahrádza takto:

               „Ropné ekvivalenty uvedené v prvom a druhom pododseku sa vypočítajú vynásobením sumy agregátu „zistené hrubé domáce dodávky“ koeficientom 1,2, ako je vymedzené v oddiele 3.2.2.11 prílohy C k nariadeniu (ES) č. 1099/2008 pre výrobky zahrnuté do používaných alebo príslušných kategórií. Medzinárodné námorné zásobníky sa nezahŕňajú do výpočtu.“;

               6. V prílohe II sa druhý pododsek nahrádza takto:

               „Domáca spotreba predstavuje súčet agregátu „zistené hrubé domáce dodávky“, ako sa vymedzuje v oddiele 3.2.2.11 prílohy C k nariadeniu (ES) č. 1099/2008, do ktorého sa zahŕňajú len tieto výrobky: automobilový benzín, letecký benzín, dýzové palivo benzínového typu (na báze ťažkého benzínu alebo JP4), letecký petrolej, ostatný petrolej, plynový olej/nafta (destilovaný vykurovací olej) a ťažký vykurovací olej (s nízkym aj vysokým obsahom síry), ako sú vymedzené v kapitole 3.4 prílohy A k nariadeniu (ES) č. 1099/2008. “;

               7. V prílohe III šiestom pododseku sa písmeno a) nahrádza takto:

               „a) zahrnúť všetky ostatné zásoby ropných výrobkov stanovených v kapitole 3.4 prílohy A k nariadeniu (ES) č. 1099/2008 a prepočítať ich na ropný ekvivalent tak, že množstvá vynásobia koeficientom 1,065, alebo“.

               8. Príloha I sa nahrádza znením, ktoré je uvedené v prílohe k tejto smernici.

               Článok 2

               1.Členské štáty prijmú a uverejnia najneskôr [jeden rok po prijatí] zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie uvedených opatrení.

               Uvedené opatrenia uplatňujú od 1. januára 2020.

               Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.

               2.Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.

               Článok 3

               Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.

               Článok 4

               Táto smernica je určená členským štátom.

               V Bruseli 19. 10. 2018

                     Za Komisiu

                     predseda
                     Jean-Claude JUNCKER

                     (1)

                        Ú. v. EÚ L 265, 9.10.2009, s. 9.

                     (2)

                        Pracovný dokument útvarov Komisie: Hodnotenie v polovici trvania smernice Rady 2009/119/ES, ktorou sa členským štátom ukladá povinnosť udržiavať minimálne zásoby ropy a/alebo ropných výrobkov [SWD (2017) 439 final].

                     (3)

                        Nariadenie Európskeho parlamentu a Rady (ES) č. 1099/2008 z 22. októbra 2008 o energetickej štatistike (Ú. v. EÚ L 304, 14.11.2008, s. 1).

                     (4)

                        Ú. v. EÚ C 369, 17.12.2011, s. 14.

    ---documentbreak---

               „PRÍLOHA I

               METÓDA VÝPOČTU ROPNÉHO EKVIVALENTU DOVOZU ROPNÝCH VÝROBKOV

               Členské štáty vypočítajú ropný ekvivalent dovozu ropných výrobkov, ako je uvedené v článku 3, pomocou tejto metódy.

               1. Súčet čistého dovozu surovej ropy, gazolínu (NGL), rafinérskych medziproduktov a ostatných uhľovodíkov, ako sú vymedzené v prílohe A kapitole 3.4 nariadenia (ES) č. 1099/2008
                  1
               , sa vypočíta a upraví o akékoľvek zmeny zásob. Od výsledného súčtu sa odpočíta jedna z týchto hodnôt zodpovedajúca výťažku ťažkého benzínu:

               - 4 %;

               - priemerný výťažok ťažkého benzínu;

               - čistá skutočná spotreba ťažkého benzínu.

               2. Súčet čistého dovozu všetkých ostatných ropných produktov, ako sú vymedzené v prílohe A kapitole 3.4 nariadenia (ES) č. 1099/2008, okrem ťažkého benzínu, sa vypočíta a upraví o zmeny zásob, a vynásobí sa koeficientom 1,065.

               Súčet číselných údajov z odsekov 1 a 2 predstavuje ropný ekvivalent.

               Medzinárodné námorné zásobníky sa nezahŕňajú do výpočtu.“

                     (1)

                        V znení nariadenia Komisie (EÚ) 2017/2010 z 9. novembra 2017.


title: VYKONÁVACIA SMERNICA KOMISIE (EÚ) …/… ktorou sa mení smernica Komisie 93/49/EHS, pokiaľ ide o požiadavky, ktoré má spĺňať množiteľský materiál určitých rodov alebo druhov Palmae v súvislosti s Rhynchophorus ferrugineus (Olivier)

text:
               VYKONÁVACIA SMERNICA KOMISIE (EÚ) …/…

               z 21. 3. 2018,

               ktorou sa mení smernica Komisie 93/49/EHS, pokiaľ ide o požiadavky, ktoré má spĺňať množiteľský materiál určitých rodov alebo druhov Palmae v súvislosti s Rhynchophorus ferrugineus (Olivier)

               EURÓPSKA KOMISIA,

               so zreteľom na Zmluvu o fungovaní Európskej únie,

               so zreteľom na smernicu Rady 98/56/ES z 20. júla 1998 o obchodovaní s množiteľským materiálom okrasných rastlín
                  1
               , a najmä na jej článok 5 ods. 5,

               keďže:

               (1)Na väčšine ohrozeného územia Únie sa zistila prítomnosť Rhynchophorus ferrugineus (Olivier) a dospelo sa k záveru, že výskyt tohto škodlivého organizmu je už na podstatnej časti územia Únie známy. Rozhodnutie Komisie 2007/365/ES
                  2
                o núdzových opatreniach týkajúcich sa Rhynchophorus ferrugineus (Olivier) bolo teda zrušené rozhodnutím (EÚ) C(2018)1607
                  3
                [Office of Publications, please indicate number of Decision repealing Decision 2007/365/EC on emergency measures to prevent the introduction and the spread within the Community of Rhynchophorus ferrugineus (Olivier)…].

               (2)Rhynchophorus ferrugineus (Olivier) vážne poškodzuje rastliny hostiteľských druhov patriace do čeľade Palmae s výnimkou rastlín s priemerom stonky pri zemi menej ako 5 cm.

               (3)Uvedené rastliny sú prítomné v mnohých častiach Únie, kde sa sadia vo veľkom množstve na okrasné účely a majú veľký environmentálny a hospodársky význam.

               (4)Preto je vhodné stanoviť osobitné požiadavky na zabezpečenie kvality množiteľského materiálu určitých rodov a druhov Palmae, s ktorými sa v Únii najčastejšie obchoduje a ktorým hrozí zamorenie uvedeným škodlivým organizmom, ak takéto požiadavky nie sú splnené. Tieto požiadavky by mali zahŕňať osobitné podmienky rastu alebo ošetrenia uvedeného materiálu, ako aj podmienku stavu bez výskytu Rhynchophorus ferrugineus (Olivier).

               (5)Smernica Komisie 93/49/EHS by s a preto mala zodpovedajúcim spôsobom zmeniť.

               (6)Opatrenia stanovené v tejto smernici sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TÚTO SMERNICU:

               Článok 1
               Zmena smernice Komisie 93/49/EHS

               Smernica Komisie 93/49/EHS sa mení takto:

               1.Dopĺňa sa tento článok 3a:

               „Článok 3a

               Množiteľský materiál Palmae ktorý patrí k rodom a druhom uvedeným v prílohe a ktorý ma priemer stonky pri zemi viac ako 5 cm, musí spĺňať jednu z týchto požiadaviek:

               a)celý svoj život bol pestovaný v oblasti, ktorú zodpovedný úradný orgán určil v súlade s medzinárodnými normami pre rastlinolekárske opatrenia ako oblasť bez výskytu Rhynchophorus ferrugineus (Olivier);

               b)počas dvoch rokov predtým, ako sa s ním začalo obchodovať, bol v Únii pestovaný na takom mieste, ktoré malo úplnú fyzickú ochranu proti zavlečeniu Rhynchophorus ferrugineus (Olivier), alebo na takom mieste v Únii, kde sa v súvislosti s uvedeným škodlivým organizmom vykonali náležité preventívne ošetrenia. Podlieha vizuálnym kontrolám, ktoré sa vykonávajú aspoň raz za štyri mesiace a ktorými sa potvrdí neprítomnosť Rhynchophorus ferrugineus (Olivier).

               Tento článok sa uplatňuje bez toho, aby boli dotknuté pravidlá týkajúce sa chránených zón prijaté podľa článku 2 ods. 1 písm. h) a článku 5 ods. 3 smernice 2000/29/ES“.

               2.Príloha sa mení v súlade s prílohou k tejto smernici.

               Článok 2
               Transpozícia

               1.Členské štáty prijmú a uverejnia najneskôr do 30. septembra 2018 zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto ustanovení a tabuľku zhody medzi týmito ustanoveniami a touto smernicou.

               Tieto ustanovenia sa uplatňujú od 1. októbra 2018.

               Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.

               2.Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.

               Článok 3
               Nadobudnutie účinnosti

               Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.

               Článok 4
               Adresáti

               Táto smernica je určená členským štátom.

               V Bruseli 21. 3. 2018

                     Za Komisiu

                     predseda
                     Jean-Claude JUNCKER

                     (1)

                        Ú. v. ES L 226, 13.8.1998, s. 16.

                     (2)

                        Rozhodnutie Komisie 2007/365/ES z 25. mája 2007 o núdzových opatreniach na zabránenie zavlečeniu Rhynchophorus ferrugineus (Olivier) do Spoločenstva a jeho rozšíreniu v ňom (Ú. v. EÚ L 139, 31.5.2007, s. 24).

                     (3)

                        [Office of Publications, please indicate title and reference to Decision repealing Decision 2007/365/EC on emergency measures to prevent the introduction and the spread within the Community of Rhynchophorus ferrugineus (Olivier)…].

    ---documentbreak---

               PRÍLOHA

               V prílohe sa v tabuľke po zápise týkajúcom sa Narcissus L. vkladá tento zápis:

                        Rod alebo druh

                        Vybrané škodlivé organizmy a choroby

                        „−
                              Palmae v prípade týchto rodov a druhoov

                        −
                              Areca catechu L.

                        −
                              Syagrus romanzoffiana (Cham.) Glassman

                        −
                              Arenga pinnata (Wurmb) Merr.

                        −
                              Bismarckia Hildebr. & H.Wendl.

                        −
                              Borassus flabellifer L.

                        −
                              Brahea armata S. Watson

                        −
                              Brahea edulis H.Wendl.

                        −
                              Butia capitata (Mart.) Becc.

                        −
                              Calamus merrillii Becc.

                        −
                              Caryota maxima Blume

                        −
                              Caryota cumingii Lodd. ex Mart.

                        −
                              Chamaerops humilis L.

                        −
                              Cocos nucifera L.

                        −
                              Corypha utan Lam.

                        −
                              Copernicia Mart.

                        −
                              Elaeis guineensis Jacq.

                        −
                              Howea forsteriana Becc.

                        −
                              Jubaea chilensis (Molina) Baill.

                        −
                              Livistona australis C. Martius

                        −
                              Livistona decora (W. Bull) Dowe

                        −
                              Livistona rotundifolia (Lam.) Mart.

                        −
                              Metroxylon sagu Rottb.

                        −
                              Roystonea regia (Kunth) O.F. Cook

                        −
                              Phoenix canariensis Chabaud

                        −
                              Phoenix dactylifera L.

                        −
                              Phoenix reclinata Jacq.

                        −
                              Phoenix roebelenii O'Brien

                        −
                              Phoenix sylvestris (L.) Roxb.

                        −
                              Phoenix theophrasti Greuter

                        −
                              Pritchardia Seem. & H.Wendl.

                        −
                              Ravenea rivularis Jum. & H.Perrier

                        −
                              Sabal palmetto (Walter) Lodd. ex Schult. & Schult.f.

                        −
                              Trachycarpus fortunei (Hook.) H. Wendl.

                        −
                              Washingtonia H. Wendl.

                        Hmyz, roztoče a háďatká vo všetkých vývinových štádiách

                        −
                              Rhynchophorus ferrugineus (Olivier)“


title: DELEGOVANÁ SMERNICA KOMISIE (EÚ) …/… ktorou sa na účely prispôsobenia vedeckému a technickému pokroku mení príloha III k smernici Európskeho parlamentu a Rady 2011/65/EÚ, pokiaľ ide o výnimku pre olovo v dielektrických keramických materiáloch na báze zmesného oxidu olova, titánu a zirkónia v určitých kondenzátoroch

text:
               DÔVODOVÁ SPRÁVA

               1.KONTEXT DELEGOVANÉHO AKTU

               Touto delegovanou smernicou Komisie sa na účely prispôsobenia technickému pokroku mení príloha III k smernici Európskeho parlamentu a Rady 2011/65/EÚ o obmedzení používania určitých nebezpečných látok v elektrických a elektronických zariadeniach (prepracované znenie)
                  1
                (ďalej len „smernica RoHS 2“), pokiaľ ide o výnimku na špecifické použitia olova.

               Smernicou RoHS 2 sa obmedzuje používanie určitých nebezpečných látok v elektrických a elektronických zariadeniach, ako sa stanovuje v jej článku 4. Smernica nadobudla účinnosť 21. júla 2011.

               Látky, ktorých používanie sa obmedzuje, sú uvedené v prílohe II k smernici RoHS 2. Kým obmedzenie používania olova, ortuti, kadmia, šesťmocného chrómu, polybrómovaných bifenylov a polybrómovaných difenyléterov už platí k dnešnému dňu, obmedzenie používania bis(2-etylhexyl)-ftalátu (DEHP), benzyl-butyl-ftalátu (BBP), dibutyl-ftalátu (DBP) a diizobutyl-ftalátu (DIBP) začne platiť od 22. júla 2019 alebo neskôr. V prílohách III a IV k smernici RoHS 2 sa nachádza zoznam materiálov a komponentov elektrických a elektronických zariadení (ďalej len „EEZ“) na špecifické použitia, ktoré sú vyňaté z obmedzovania látok podľa článku 4 ods. 1 smernice RoHS 2.

               Článok 5 obsahuje ustanovenia o prispôsobení príloh III a IV vedeckému a technickému pokroku (zaradenie, predĺženie platnosti, zmena a odňatie výnimiek). Podľa článku 5 ods. 1 písm. a) sa výnimky zaradia do príloh III a IV len vtedy, ak sa tým neoslabí ochrana životného prostredia a zdravia stanovená v nariadení (ES) č. 1907/2006
                  2
                a pokiaľ je splnená ktorákoľvek z týchto podmienok: ich odstránenie alebo nahradenie zmenami dizajnu alebo materiálmi a komponentmi, ktoré si nevyžadujú žiadne materiály ani látky uvedené v prílohe II, je z vedeckého alebo technického hľadiska neuskutočniteľné, nie je zabezpečená spoľahlivosť náhrad alebo celkové negatívne vplyvy na životné prostredie, zdravie a bezpečnosť spotrebiteľov spôsobené nahradením pravdepodobne prevážia nad celkovými výhodami z nahradenia pre životné prostredie, zdravie a bezpečnosť spotrebiteľov.

               V článku 5 ods. 1 sa okrem toho stanovuje, že Európska komisia (ďalej len „Komisia“) zaradí do zoznamov v prílohách III a IV materiály a komponenty EEZ na špecifické použitia prostredníctvom jednotlivých delegovaných aktov v súlade s článkom 20. V článku 5 ods. 3 a prílohe V je stanovený postup predkladania žiadostí o udelenie, predĺženie platnosti alebo odňatie výnimky.

               2.KONZULTÁCIE PRED PRIJATÍM AKTU

               Od uverejnenia smernice RoHS 2 Komisia v súlade s ustanoveniami článku 5 ods. 3 a prílohy V dostala viacero
                  3
                žiadostí od hospodárskych subjektov o udelenie nových výnimiek i predĺženie platnosti tých existujúcich.

               Súčasná výnimka 7 c) IV v prílohe III umožňuje použitie olova v dielektrických keramických materiáloch na báze zmesného oxidu olova, titánu a zirkónia v kondenzátoroch, ktoré sú súčasťou integrovaných obvodov alebo diskrétnych polovodičov. V januári 2015 bola Komisii doručená jedna žiadosť o predĺženie platnosti tejto výnimky. Hoci platnosť výnimky 7 c) IV mala pôvodne uplynúť 21. júla 2016, v súlade s požiadavkami smernice RoHS (článok 5 ods. 5 druhý pododsek) sa uplatňuje naďalej, až kým Komisia neprijme rozhodnutie o žiadosti o predĺženie platnosti.

               V záujme vyhodnotenia žiadosti o výnimku Komisia začala štúdiu na účely vykonania potrebného technického a vedeckého posúdenia, ktorej súčasťou bola aj otvorená internetová konzultácia so zainteresovanými stranami v trvaní ôsmich týždňov
                  4
               . V rámci konzultácie so zainteresovanými stranami bol doručený jeden príspevok.

               Záverečná správa obsahujúca posúdenie žiadosti bola uverejnená
                  5
               ; a zainteresované strany o nej boli upovedomené.

               Komisia následne uskutočnila konzultácie so skupinou expertov z členských štátov pre delegované akty podľa smernice RoHS 2 v písomnej forme na základe dohody z predošlého zasadnutia
                  6
               . Experti súhlasili s návrhom, ktorý predložila Komisia, pričom veľká väčšina členov sa zdržala hlasovania. V súlade s usmerneniami pre lepšiu právnu reguláciu bol návrh delegovanej smernice uverejnený na portáli pre lepšiu právnu reguláciu počas obdobia štyroch týždňov, aby sa získala spätná väzba verejnosti. Doručené boli tri pripomienky: dve pripomienky podporili návrh aktu a v jednej sa riešila otázka rôznych dátumov skončenia platnosti v prípade kategórií 8, 9 a 11 podľa článku 5 ods. 2. Táto pripomienka sa vzala do úvahy a návrh delegovanej smernice sa z dôvodu právnej zrozumiteľnosti zodpovedajúcim spôsobom zmenil. Boli vykonané všetky potrebné opatrenia týkajúce sa výnimiek z obmedzenia používania látok podľa článku 5 ods. 3 až 7
                  7
               . Všetky činnosti boli oznámené Rade aj Európskemu parlamentu.

               V záverečnej správe sa poukázalo najmä na tieto technické informácie a posúdenie:

               ·Keramické kondenzátory sú súčasťou integrovaných obvodov alebo diskrétnych polovodičov a používajú sa v nich dielektrické keramické materiály na báze zmesného oxidu olova, titánu a zirkónia.

               ·Keramické materiály na báze zmesného oxidu olova, titánu a zirkónia obsahujúce olovo majú vysoký piezoelektrický účinok, vysokú dielektrickú konštantu, pyroelektrické prejavy a feroelektrické vlastnosti. V súčasnosti je úplné nahradenie alebo odstránenie olova z vedeckého a technického hľadiska stále neuskutočniteľné.

               Z výsledkov hodnotenia v prípade kategórií 1 až 7 a kategórie 10 vyplýva, že v prípade žiadosti o výnimku týkajúcej sa záznamu 7 c) IV v prílohe III je splnené aspoň jedno z relevantných kritérií uvedených v článku 5 ods. 1 písm. a). Keďže v prípade určitých predmetných použití v súčasnosti nie sú dostupné spoľahlivé alternatívy, ani nie je pravdepodobné, že sa takéto alternatívy v blízkej budúcnosti objavia na trhu, je odôvodnené predĺžiť platnosť výnimky na obdobie do 21. júla 2021. Spoľahlivé náhrady zatiaľ nie sú k dispozícii, a preto sa za toto obdobie nepredpokladajú žiadne negatívne sociálno-ekonomické vplyvy nahradzovania. Obdobie platnosti udelenej výnimky by takisto nemalo mať negatívny vplyv na inovácie, pričom kratšie obdobie by pre priemysel mohlo vytvárať zbytočnú administratívnu záťaž.

               V prípade kategórií iných ako 1 až 7 a 10 sa platnosť existujúcej výnimky stanovená v článku 5 ods. 2 nemení. Touto osobitnou výnimkou sa v súlade s článkom 5 smernice 2011/65/EÚ neoslabuje ochrana životného prostredia a zdravia stanovená v nariadení (ES) č. 1907/2006 (REACH).

               3.PRÁVNE PRVKY DELEGOVANÉHO AKTU

               V delegovanej smernici sa udeľuje výnimka z obmedzení podľa článku 4 ods. 1 v prípade používania olova na špecifické použitia, ktorá sa má uviesť v prílohe III k smernici 2011/65/EÚ.

               Nástrojom je podľa smernice 2011/65/EÚ delegovaná smernica, ktorá spĺňa najmä príslušné požiadavky článku 5 ods. 1 písm. a) uvedenej smernice.

               Cieľom delegovanej smernice je prispieť k ochrane ľudského zdravia a životného prostredia a aproximovať ustanovenia na účely fungovania vnútorného trhu v oblasti elektrických a elektronických zariadení tým, že sa v súlade s ustanoveniami a podmienkami smernice RoHS 2 a v nej stanoveným postupom na prispôsobenie príloh III a IV vedeckému a technickému pokroku umožnia špecifické použitia látok, ktorých používanie je inak zakázané.

               V súlade so zásadou proporcionality toto opatrenie neprekračuje rámec toho, čo je nevyhnutné na dosiahnutie jeho cieľa.

               Návrh nemá žiadny vplyv na rozpočet EÚ.

               DELEGOVANÁ SMERNICA KOMISIE (EÚ) …/…

               z 16. 11. 2018,

               ktorou sa na účely prispôsobenia vedeckému a technickému pokroku mení príloha III k smernici Európskeho parlamentu a Rady 2011/65/EÚ, pokiaľ ide o výnimku pre olovo v dielektrických keramických materiáloch na báze zmesného oxidu olova, titánu a zirkónia v určitých kondenzátoroch

               (Text s významom pre EHP)

               EURÓPSKA KOMISIA,

               so zreteľom na Zmluvu o fungovaní Európskej únie,

               so zreteľom na smernicu Európskeho parlamentu a Rady 2011/65/EÚ z 8. júna 2011 o obmedzení používania určitých nebezpečných látok v elektrických a elektronických zariadeniach
                  8
               , a najmä na jej článok 5 ods. 1 písm. a),

               keďže:

               (1)
                     Podľa smernice 2011/65/EÚ sú členské štáty povinné zabezpečiť, aby elektrické a elektronické zariadenia uvádzané na trh neobsahovali určité nebezpečné látky vymenované v prílohe II k uvedenej smernici. Táto povinnosť sa nevzťahuje na použitia uvedené v prílohe III k smernici 2011/65/EÚ.

               (2)
                     Jednotlivé kategórie elektrických a elektronických zariadení, na ktoré sa uplatňuje smernica 2011/65/EÚ (kategórie 1 až 11), sú vymenované v prílohe I k uvedenej smernici.

               (3)
                     Olovo je obmedzovanou látkou uvedenou v prílohe II k smernici 2011/65/EÚ. Použitie olova v dielektrických keramických materiáloch na báze zmesného oxidu olova, titánu a zirkónia v kondenzátoroch, ktoré sú súčasťou integrovaných obvodov alebo diskrétnych polovodičov však bolo z tohto obmedzenia vyňaté a v súčasnosti sa uvádza v zázname 7 c) IV v prílohe III k uvedenej smernici. Platnosť tejto výnimky uplynula 21. júla 2016.

               (4)
                     Komisia dostala v súlade s článkom 5 ods. 5 smernice 2011/65/EÚ žiadosť o predĺženie platnosti tejto výnimky pred 21. januárom 2015. Výnimka zostáva v platnosti, kým sa neprijme rozhodnutie o uvedenej žiadosti.

               (5)
                     V keramických kondenzátoroch, ktoré sú súčasťou integrovaných obvodov alebo diskrétnych polovodičov, sa používajú dielektrické keramické materiály na báze zmesného oxidu olova, titánu a zirkónia. Keramické materiály na báze zmesného oxidu olova, titánu a zirkónia obsahujúce olovo majú vysoký piezoelektrický účinok, vysokú dielektrickú konštantu, pyroelektrické prejavy a feroelektrické vlastnosti.

               (6)
                     Úplné nahradenie alebo odstránenie olova v takýchto kondenzátoroch je z vedeckého a technického hľadiska stále neuskutočniteľné pre nedostatok spoľahlivých náhrad. Touto výnimkou sa neoslabuje ochrana životného prostredia a zdravia stanovená v nariadení Európskeho parlamentu a Rady (ES) č. 1907/2006
                  9
               . Platnosť výnimky na použitie olova v dielektrických keramických materiáloch na báze zmesného oxidu olova, titánu a zirkónia v kondenzátoroch, ktoré sú súčasťou integrovaných obvodov alebo diskrétnych polovodičov, by sa preto mala predĺžiť.

               (7)
                     Keďže v prípade predmetných použití v súčasnosti na trhu nie sú a v blízkej budúcnosti zrejme nebudú spoľahlivé alternatívy, platnosť výnimky pre kategórie 1 až 7 a kategóriu 10 by sa mala predĺžiť v maximálnom trvaní piatich rokov do 21. júla 2021. Vzhľadom na výsledky prebiehajúceho úsilia s cieľom nájsť spoľahlivú náhradu je nepravdepodobné, že by trvanie uvedenej výnimky malo negatívny vplyv na inováciu.

               (8)
                     V prípade kategórií iných ako 1 až 7 a 10 zostáva existujúca výnimka platná počas období stanovených v článku 5 ods. 2 druhom pododseku smernice 2011/65/EÚ. Z dôvodu prehľadnosti by sa dátumy uplynutia platnosti mali doplniť v prílohe III k uvedenej smernici.

               (9)
                     Smernica 2011/65/EÚ by sa preto mala zodpovedajúcim spôsobom zmeniť,

               PRIJALA TÚTO SMERNICU:

               Článok 1

               Príloha III k smernici 2011/65/EÚ sa mení v súlade s prílohou k tejto smernici.

               Článok 2

               1.Členské štáty prijmú a uverejnia najneskôr do [posledného dňa 12. mesiaca od dátumu nadobudnutia účinnosti tejto smernice] zákony, iné právne predpisy a správne opatrenia potrebné na dosiahnutie súladu s touto smernicou. Členské štáty bezodkladne oznámia Komisii znenie týchto ustanovení.

               Tieto ustanovenia uplatňujú od [posledného dňa 12. mesiaca od dátumu nadobudnutia účinnosti tejto smernice + 1 deň].

               Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.

               2.Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.

               Článok 3

               Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.

               Článok 4

               Táto smernica je určená členským štátom.

               V Bruseli 16. 11. 2018

                     Za Komisiu

                     predseda
                     Jean-Claude JUNCKER

                     (1)

                        Ú. v. EÚ L 174, 1.7.2011, s. 88.

                     (2)

                        Ú. v. EÚ L 396, 30.12.2006, s. 1.

                     (3)

                        Zoznam sa nachádza tu:
                  http://ec.europa.eu/environment/waste/rohs_eee/adaptation_en.htm.

                     (4)

                  Konzultačné obdobie
                  : od 21. 8. 2015 do 16. 10. 2015.

                     (5)

                     https://bookshop.europa.eu/en/assistance-to-the-commission-on-technological-socio-economic-and-cost-benefit-assessment-related-to-exemptions-from-the-substance-restrictions-in-electrical-and-electronic-equipment-pbKH0416554/

                     (6)

                        Konzultácie sa uskutočnili v písomnej forme od 27. apríla do 18. mája 2017.

                     (7)

                        Zoznam požadovaných administratívnych krokov sa nachádza na
                  webovej stránke Komisie
                  . Aktuálny procedurálny stav každého návrhu delegovaného aktu sa dá zistiť v Medziinštitucionálnom registri delegovaných aktov na
                  https://webgate.ec.europa.eu/regdel/#/home
                  .

                     (8)

                        Ú. v. EÚ L 174, 1.7.2011, s. 88.

                     (9)

                        Nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemikálií (REACH) a o zriadení Európskej chemickej agentúry (Ú. v. EÚ L 396, 30.12.2006, s. 1).

    ---documentbreak---

               PRÍLOHA

               V prílohe III sa záznam 7 c) IV nahrádza takto:

                        „7 c) IV

                        Olovo v dielektrických keramických materiáloch na báze zmesného oxidu olova, titánu a zirkónia v kondenzátoroch, ktoré sú súčasťou integrovaných obvodov alebo diskrétnych polovodičov

                        Platí do:

                        –21. júla 2021 v prípade kategórií 1 až 7 a 10,

                        –21. júla 2021 v prípade kategórií 8 a 9, iné ako diagnostické zdravotnícke pomôcky in vitro a priemyselné monitorovacie a kontrolné prístroje,

                        –21. júla 2023 v prípade kategórie 8, diagnostické zdravotnícke pomôcky in vitro,

                        –21. júla 2024 v prípade kategórie 9, priemyselné monitorovacie a kontrolné prístroje, a v prípade kategórie 11.“


title: DELEGOVANÁ SMERNICA KOMISIE (EÚ) …/… ktorou sa na účely prispôsobenia vedeckému a technickému pokroku mení príloha III k smernici Európskeho parlamentu a Rady 2011/65/EÚ, pokiaľ ide o výnimku pre používanie olova ako legujúceho prvku v medi

text:
               DÔVODOVÁ SPRÁVA

               1.KONTEXT DELEGOVANÉHO AKTU

               Touto delegovanou smernicou Komisie sa na účely prispôsobenia technickému pokroku mení príloha III k smernici Európskeho parlamentu a Rady 2011/65/EÚ o obmedzení používania určitých nebezpečných látok v elektrických a elektronických zariadeniach (prepracované znenie)
                  1
                (ďalej len „smernica RoHS 2“), pokiaľ ide o výnimku pre špecifické použitia olova.

               Podľa článku 4 smernice RoHS 2 sa obmedzuje používanie určitých nebezpečných látok v elektrických a elektronických zariadeniach. Smernica nadobudla účinnosť 21. júla 2011.

               Látky, ktorých používanie sa obmedzuje, sú uvedené v prílohe II k smernici RoHS 2. Kým obmedzenie používania olova, ortuti, kadmia, šesťmocného chrómu, polybrómovaných bifenylov a polybrómovaných difenyléterov už platí k dnešnému dňu, obmedzenie používania bis(2-etylhexyl)-ftalátu (DEHP), benzyl-butyl-ftalátu (BBP), dibutyl-ftalátu (DBP) a diizobutyl-ftalátu (DIBP) začne platiť od 22. júla 2019 alebo neskôr. V prílohách III a IV k smernici RoHS 2 sa nachádza zoznam materiálov a komponentov elektrických a elektronických zariadení (ďalej len „EEZ“) na špecifické použitia, ktoré sú vyňaté z obmedzovania látok podľa článku 4 ods. 1 smernice RoHS 2.

               Článok 5 obsahuje ustanovenia o prispôsobení príloh III a IV vedeckému a technickému pokroku (zaradenie, predĺženie platnosti, zmena a odňatie výnimiek). Podľa článku 5 ods. 1 písm. a) sa výnimky zaradia do príloh III a IV len vtedy, ak sa tým neoslabí ochrana životného prostredia a zdravia stanovená v nariadení (ES) č. 1907/2006
                  2
                a pokiaľ je splnená ktorákoľvek z týchto podmienok: ich odstránenie alebo nahradenie zmenami dizajnu alebo materiálmi a komponentmi, ktoré si nevyžadujú žiadne materiály ani látky uvedené v prílohe II, je z vedeckého alebo technického hľadiska neuskutočniteľné, nie je zabezpečená spoľahlivosť náhrad alebo celkové negatívne vplyvy na životné prostredie, zdravie a bezpečnosť spotrebiteľov spôsobené nahradením pravdepodobne prevážia nad celkovými výhodami z nahradenia pre životné prostredie, zdravie a bezpečnosť spotrebiteľov.

               V článku 5 ods. 1 sa okrem toho stanovuje, že Európska komisia (ďalej len „Komisia“) zaradí do zoznamov v prílohách III a IV materiály a komponenty EEZ na špecifické použitia prostredníctvom jednotlivých delegovaných aktov v súlade s článkom 20. V článku 5 ods. 3 a prílohe V je stanovený postup predkladania žiadostí o udelenie, predĺženie alebo odňatie výnimky.

               2.KONZULTÁCIE PRED PRIJATÍM AKTU

               Od uverejnenia smernice RoHS 2 Komisia v súlade s ustanoveniami článku 5 ods. 3 a prílohy V dostala viacero
                  3
                žiadostí od hospodárskych subjektov o udelenie nových výnimiek i predĺženie platnosti tých existujúcich.

               Podľa súčasnej výnimky 6 c) v prílohe III je povolené používať olovo ako legujúci prvok v medi s obsahom do 4 hmotnostných percent olova. V novembri a decembri 2014 a v januári 2015 bolo Komisii doručených šesť žiadostí o predĺženie platnosti tejto výnimky. Hoci výnimka 6 c) mala v prípade kategórií 1 až 7 a 10
                  4
                vypršať 21. júla 2016, v súlade s požiadavkami smernice RoHS (článok 5 ods. 5 druhý pododsek) sa uplatňuje naďalej, až kým Komisia neprijme rozhodnutie o žiadosti o predĺženie platnosti.

               V záujme vyhodnotenia žiadosti o výnimku Komisia začala štúdiu na účely vykonania potrebného technického a vedeckého posúdenia, ktorej súčasťou bola aj otvorená internetová konzultácia so zainteresovanými stranami
                  5
                v trvaní ôsmich týždňov. V rámci konzultácie so zainteresovanými stranami sa získalo dvanásť reakcií.

               Záverečná správa obsahujúca posúdenie žiadosti bola uverejnená
                  6
                a zainteresované strany o nej boli upovedomené.

               Komisia následne počas stretnutia expertov 15. decembra 2016 uskutočnila so skupinou expertov z členských štátov pre delegované akty podľa smernice RoHS 2 konzultácie, ktorých súčasťou boli aj prezentácie žiadateľov a najviac dotknutých zainteresovaných strán. Experti súhlasili s návrhom, ktorý predložila Komisia, pričom veľká väčšina členov bola neprítomná alebo sa zdržala hlasovania. V súlade s usmerneniami pre lepšiu právnu reguláciu bol návrh delegovanej smernice uverejnený na portáli pre lepšiu právnu reguláciu počas obdobia štyroch týždňov, aby sa získala spätná väzba verejnosti. Boli doručené tri pripomienky, z toho dve boli v prospech návrhu aktu a tretia obsahovala dodatočné informácie. Boli vykonané všetky potrebné opatrenia týkajúce sa výnimiek z obmedzenia používania látok podľa článku 5 ods. 3 až 7. Vzhľadom na veľký objem súbežne podaných žiadostí o výnimku a súvisiacich administratívnych požiadaviek sa postup rozhodovania Komisie riadil alternatívnymi lehotami podľa článku 5 ods. 5. Všetky činnosti boli oznámené Rade aj Európskemu parlamentu.

               V záverečnej správe sa poukázalo najmä na tieto technické informácie a posúdenie:

               Olovo je zabudované v štruktúre legovaných medí vo forme malých uzlov. Preto pôsobí ako utvárač triesok a lubrikant. Zabezpečuje priaznivú opracovateľnosť legovaných medí strojom a hotovým komponentom prepožičiava určité vlastnosti, napr. elektrickú vodivosť, kĺzavosť súčastí s tesne priliehajúcimi klznými povrchmi a odolnosť proti korózii.

               Pre niektoré použitia existujú bezolovnaté náhrady. Použitie alternatív si však v súčasnosti vyžaduje úpravy procesu obrábania, čoho dôsledkom sú obmedzenia, ktoré sú prekážkou jeho použiteľnosti pri iných aplikáciách. Súčasný výskum naznačuje, že problematickosť opracovateľnosti bezolovnatých alternatív strojom môže byť v budúcnosti (aspoň v prípade niektorých použití) vyriešená.

               Použitie alternatív legovaných medí s obsahom olova do 4 hmotnostných percent teda nemožno označiť ako uskutočniteľné z vedeckého ani technického hľadiska. Na zúženie rozsahu tejto výnimky na presnejšie vymedzené použitia by bol potrebný ďalší výskum.

               Z výsledkov hodnotenia pre kategórie 1 až 7 a 10 vyplýva, že v prípade žiadosti o výnimku týkajúcej sa záznamu 6 c) v prílohe III je splnené aspoň jedno z relevantných kritérií uvedených v článku 5 ods. 1 písm. a). Navrhuje sa udeliť výnimku v súčasnom znení na obdobie piatich rokov po pôvodnom dátume uplynutia platnosti, aby sa umožnilo vykonať komplexný prieskum dodávateľského reťazca s cieľom zúžiť rozsah tejto výnimky pri nasledujúcej revízii. Spoľahlivé náhrady zatiaľ nie sú k dispozícii, a preto sa za uvedené obdobie platnosti výnimky nepredpokladajú žiadne negatívne sociálno-ekonomické vplyvy nahrádzania. Takisto sa neočakáva, že by malo negatívny vplyv na inovácie.

               Pre kategórie iné ako kategórie 1 až 7 a 10 sa platnosť existujúcej výnimky stanovená v článku 5 ods. 2 nemení. Touto osobitnou výnimkou sa v súlade s článkom 5 smernice 2011/65/EÚ neoslabuje ochrana životného prostredia a zdravia stanovená v nariadení (ES) č. 1907/2006 (REACH).

               3.PRÁVNE PRVKY DELEGOVANÉHO AKTU

               V delegovanej smernici sa udeľuje výnimka z obmedzení podľa článku 4 ods. 1 pre používanie olova na špecifické použitia, ktorá sa má uviesť v prílohe III k smernici 2011/65/EÚ.

               Nástrojom je podľa smernice 2011/65/EÚ delegovaná smernica, ktorá spĺňa najmä príslušné požiadavky článku 5 ods. 1 písm. a) uvedenej smernice.

               Cieľom delegovanej smernice je prispieť k ochrane ľudského zdravia a životného prostredia a aproximovať ustanovenia na účely fungovania vnútorného trhu v oblasti elektrických a elektronických zariadení tým, že sa v súlade s ustanoveniami a podmienkami smernice RoHS 2 a v nej stanoveným postupom na prispôsobenie príloh III a IV vedeckému a technickému pokroku umožnia špecifické použitia látok, ktorých používanie je inak zakázané.

               V súlade so zásadou proporcionality toto opatrenie neprekračuje rámec toho, čo je nevyhnutné na dosiahnutie jeho cieľa.

               Návrh nemá žiadny vplyv na rozpočet EÚ.

               DELEGOVANÁ SMERNICA KOMISIE (EÚ) …/…

               z 1. 3. 2018,

               ktorou sa na účely prispôsobenia vedeckému a technickému pokroku mení príloha III k smernici Európskeho parlamentu a Rady 2011/65/EÚ, pokiaľ ide o výnimku pre používanie olova ako legujúceho prvku v medi

               (Text s významom pre EHP)

               EURÓPSKA KOMISIA,

               so zreteľom na Zmluvu o fungovaní Európskej únie,

               so zreteľom na smernicu Európskeho parlamentu a Rady 2011/65/EÚ z 8. júna 2011 o obmedzení používania určitých nebezpečných látok v elektrických a elektronických zariadeniach
                  7
               , a najmä na jej článok 5 ods. 1 písm. a),

               keďže:

               (1)
                     Podľa smernice 2011/65/EÚ sú členské štáty povinné zabezpečiť, aby elektrické a elektronické zariadenia uvádzané na trh neobsahovali olovo.

               (2)
                     V bode 6 c) prílohy III k smernici 2011/65/EÚ bola udelená výnimka pre používanie olova ako legujúceho prvku v medi s obsahom do 4 hmotnostných percent olova do 21. júla 2016. Komisia dostala v súlade s článkom 5 ods. 5 smernice 2011/65/EÚ žiadosť o predĺženie platnosti tejto výnimky v súvislosti s kategóriami 1 až 7 a 10 pred 21. januárom 2015.

               (3)
                     Olovo pôsobí v legovaných mediach ako utvárač triesok a lubrikant, zabezpečuje ich priaznivú opracovateľnosť strojom a hotovým komponentom prepožičiava aj ďalšie vlastnosti, ako je odolnosť proti korózii.

               (4)
                     Alternatívy legovaných medí s obsahom olova do 4 hmotnostných percent v súčasnosti nemožno označiť ako uskutočniteľné z vedeckého ani technického hľadiska. Preto je predĺženie platnosti výnimky na obdobie piatich rokov po pôvodnom dátume uplynutia jej platnosti odôvodnené, aby sa umožnilo uskutočniť komplexný prieskum dodávateľského reťazca.

               (5)
                     V prípade kategórií 1 až 7 a 10 by sa platnosť výnimky mala predĺžiť do 21. júla 2021, aby sa umožnilo vykonať komplexný prieskum dodávateľského reťazca s cieľom zúžiť rozsah tejto výnimky pri nasledujúcej revízii. Pre kategórie iné ako kategórie 1 až 7 a 10 je existujúca výnimka platná počas období stanovených v článku 5 ods. 2 smernice 2011/65/EÚ.

               (6)
                     Smernica 2011/65/EÚ by sa preto mala zodpovedajúcim spôsobom zmeniť,

               PRIJALA TÚTO SMERNICU:

               Článok 1

               Príloha III k smernici 2011/65/EÚ sa mení v súlade s prílohou k tejto smernici.

               Článok 2

               1.Členské štáty prijmú a uverejnia najneskôr do [posledného dňa 12. mesiaca od dátumu nadobudnutia účinnosti tejto smernice] zákony, iné právne predpisy a správne opatrenia potrebné na dosiahnutie súladu s touto smernicou. Členské štáty bezodkladne oznámia Komisii znenie týchto ustanovení.

               Tieto ustanovenia uplatňujú od [posledného dňa 12. mesiaca od dátumu nadobudnutia účinnosti tejto smernice + 1 deň].

               Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.

               2.Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.

               Článok 3

               Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.

               Článok 4

               Táto smernica je určená členským štátom.

               V Bruseli 1. 3. 2018

                     Za Komisiu

                     predseda
                     Jean-Claude JUNCKER

                     (1)

                        Ú. v. EÚ L 174, 1.7.2011, s. 88.

                     (2)

                        Ú. v. EÚ L 396, 30.12.2006, s. 1.

                     (3)

                        Zoznam sa nachádza tu:
                  http://ec.europa.eu/environment/waste/rohs_eee/adaptation_en.htm
                  .

                     (4)

                        Ide konkrétne o tieto kategórie: 1. veľké domáce spotrebiče; 2. malé domáce spotrebiče; 3. IT a telekomunikačné zariadenia; 4. spotrebná elektronika; 5. osvetľovacie zariadenia; 6. elektrické a elektronické náradie; 7. hračky, zariadenia určené na športové a rekreačné účely; 10. predajné automaty. Zoznam kategórií EEZ je uvedený v prílohe I k smernici RoHS.

                     (5)

                  Konzultačné obdobie
                  : od 21. 8. 2015 do 16. 10. 2015.

                     (6)

                        https://bookshop.europa.eu/en/assistance-to-the-commission-on-technological-socio-economic-and-cost-benefit-assessment-related-to-exemptions-from-the-substance-restrictions-in-electrical-and-electronic-equipment-pbKH0416554/.

                     (7)

                        Ú. v. EÚ L 174, 1.7.2011, s. 88.

    ---documentbreak---

               PRÍLOHA

               V prílohe III k smernici 2011/65/EÚ sa záznam 6 c) nahrádza takto:

                        „6 c)

                        Legovaná meď s obsahom olova do 4 hmotnostných percent

                        Platí do:

                        21. júla 2021 v prípade kategórií 1 až 7 a 10,

                        21. júla 2021 v prípade kategórií 8 a 9, iné ako diagnostické zdravotnícke pomôcky in vitro a priemyselné monitorovacie a kontrolné prístroje,

                        21. júla 2023 v prípade kategórie 8, diagnostické zdravotnícke pomôcky in vitro,

                        21. júla 2024 v prípade kategórie 9, priemyselné monitorovacie a kontrolné prístroje, a v prípade kategórie 11.“


title: DELEGOVANÁ SMERNICA KOMISIE (EÚ) …/… ktorou sa na účely prispôsobenia vedeckému a technickému pokroku mení príloha III k smernici Európskeho parlamentu a Rady 2011/65/EÚ, pokiaľ ide o výnimku pre olovo v krycej vrstve niektorých diód

text:
               DÔVODOVÁ SPRÁVA

               1.KONTEXT DELEGOVANÉHO AKTU

               Touto delegovanou smernicou Komisie sa na účely prispôsobenia technickému pokroku mení príloha III k smernici Európskeho parlamentu a Rady 2011/65/EÚ o obmedzení používania určitých nebezpečných látok v elektrických a elektronických zariadeniach (prepracované znenie)
                  1
                (ďalej len „smernica RoHS 2“), pokiaľ ide o výnimku na špecifické použitia olova.

               Smernicou RoHS 2 sa obmedzuje používanie určitých nebezpečných látok v elektrických a elektronických zariadeniach, ako sa stanovuje v jej článku 4. Smernica nadobudla účinnosť 21. júla 2011.

               Látky, ktorých používanie sa obmedzuje, sú uvedené v prílohe II k smernici RoHS 2. Kým obmedzenie používania olova, ortuti, kadmia, šesťmocného chrómu, polybrómovaných bifenylov a polybrómovaných difenyléterov už platí k dnešnému dňu, obmedzenie používania bis(2-etylhexyl)-ftalátu (DEHP), benzyl-butyl-ftalátu (BBP), dibutyl-ftalátu (DBP) a diizobutyl-ftalátu (DIBP) začne platiť od 22. júla 2019 alebo neskôr. V prílohách III a IV k smernici RoHS 2 sa nachádza zoznam materiálov a komponentov elektrických a elektronických zariadení (ďalej len „EEZ“) na špecifické použitia, ktoré sú vyňaté z obmedzovania látok podľa článku 4 ods. 1 smernice RoHS 2.

               Článok 5 obsahuje ustanovenia o prispôsobení príloh III a IV vedeckému a technickému pokroku (zaradenie, predĺženie platnosti, zmena a odňatie výnimiek). Podľa článku 5 ods. 1 písm. a) sa výnimky zaradia do príloh III a IV len vtedy, ak sa tým neoslabí ochrana životného prostredia a zdravia stanovená v nariadení (ES) č. 1907/2006
                  2
                a pokiaľ je splnená ktorákoľvek z týchto podmienok: ich odstránenie alebo nahradenie zmenami dizajnu alebo materiálmi a komponentmi, ktoré si nevyžadujú žiadne materiály ani látky uvedené v prílohe II, je z vedeckého alebo technického hľadiska neuskutočniteľné, nie je zabezpečená spoľahlivosť náhrad alebo celkové negatívne vplyvy na životné prostredie, zdravie a bezpečnosť spotrebiteľov spôsobené nahradením pravdepodobne prevážia nad celkovými výhodami z nahradenia pre životné prostredie, zdravie a bezpečnosť spotrebiteľov.

               V článku 5 ods. 1 sa okrem toho stanovuje, že Európska komisia (ďalej len „Komisia“) zaradí do zoznamov v prílohách III a IV materiály a komponenty EEZ na špecifické použitia prostredníctvom jednotlivých delegovaných aktov v súlade s článkom 20. V článku 5 ods. 3 a prílohe V je stanovený postup predkladania žiadostí o udelenie, predĺženie platnosti alebo odňatie výnimky.

               2.KONZULTÁCIE PRED PRIJATÍM AKTU

               Od uverejnenia smernice RoHS 2 Komisia v súlade s ustanoveniami článku 5 ods. 3 a prílohy V dostala viacero
                  3
                žiadostí od hospodárskych subjektov o udelenie nových výnimiek i predĺženie platnosti tých existujúcich.

               V zmysle aktuálnej výnimky 37 uvedenej v prílohe III sa povoľuje používanie olova v krycej vrstve vysokonapäťových diód na podklade skleneného krytu z boritanu zinočnatého. V januári 2015 boli Komisii doručené dve žiadosti o predĺženie platnosti tejto výnimky. Hoci platnosť výnimky 37 mala v prípade kategórií 1 až 7 a kategórie 10
                  4
                vypršať 21. júla 2016, v súlade s požiadavkami smernice RoHS (článok 5 ods. 5 druhý pododsek) sa uplatňuje naďalej, až kým Komisia neprijme rozhodnutie o žiadosti o predĺženie platnosti.

               V záujme vyhodnotenia žiadosti o výnimku Komisia začala štúdiu na účely vykonania potrebného technického a vedeckého posúdenia, ktorej súčasťou bola aj otvorená internetová konzultácia so zainteresovanými stranami v trvaní ôsmich týždňov
                  5
               . V rámci konzultácie so zainteresovanými stranami bol doručený jeden príspevok.

               Záverečná správa obsahujúca posúdenie žiadosti bola uverejnená
                  6
                a zainteresované strany o nej boli upovedomené.

               Komisia následne uskutočnila konzultácie so skupinou expertov z členských štátov pre delegované akty podľa smernice RoHS 2 v písomnej forme na základe dohody z predošlého zasadnutia
                  7
               . Experti súhlasili s návrhom, ktorý predložila Komisia, pričom veľká väčšina členov sa zdržala hlasovania. V súlade s usmerneniami pre lepšiu právnu reguláciu bol návrh delegovanej smernice uverejnený na portáli pre lepšiu právnu reguláciu počas obdobia štyroch týždňov, aby sa získala spätná väzba verejnosti. Doručené boli tri pripomienky, všetky v prospech návrhu aktu. Boli vykonané všetky potrebné opatrenia týkajúce sa výnimiek z obmedzenia používania látok podľa článku 5 ods. 3 až 7
                  8
               . Všetky činnosti boli oznámené Rade aj Európskemu parlamentu.

               V záverečnej správe sa poukázalo najmä na tieto technické informácie a posúdenie:

               ·Vysokonapäťové diódy (HVD) môžu byť vyrobené pre prierazné napätia niekoľkých kilovoltov, ktoré nemožno dosiahnuť použitím konvenčných diódových zostáv. Okrem toho špecifická konštrukcia diód zabezpečuje hermetické utesnenie čipu. Tieto diódy sa používajú v externých napájacích zdrojoch IT a telekomunikačných zariadení a v automobilovom priemysle.

               ·Počas výroby týchto diód sa olovo obsiahnuté v sklenených korálikoch rozpúšťa do nanášacieho roztoku, čoho výsledkom je približne 2,5 % obsah olova v krycej vrstve. Olovo sa teda nepridáva zámerne, ale je výsledkom kontaminácie zo skla obsahujúceho olovo.

               ·Zabránenie kontaminácii krycej vrstvy HVD je v súčasnosti z vedeckého a technického hľadiska neuskutočniteľné.

               Z výsledkov hodnotenia pre kategórie 1 až 7 a kategóriu 10 vyplýva, že v prípade žiadosti o výnimku týkajúcej sa záznamu 37 v prílohe III je splnené aspoň jedno z relevantných kritérií uvedených v článku 5 ods. 1 písm. a). Keďže v prípade príslušných žiadostí je zabránenie kontaminácii olovom stále neuskutočniteľné, predĺženie platnosti výnimky s obdobím platnosti do 21. júla 2021 je odôvodnené. Spoľahlivé náhrady zatiaľ nie sú k dispozícii, a preto sa za toto obdobie nepredpokladajú žiadne negatívne sociálno-ekonomické vplyvy nahradzovania. Obdobie platnosti udelenej výnimky by takisto nemalo mať negatívny vplyv na inovácie. Pre kategórie iné ako 1 až 7 a 10 sa platnosť existujúcej výnimky stanovená v článku 5 ods. 2 nemení. Touto osobitnou výnimkou sa v súlade s článkom 5 smernice 2011/65/EÚ neoslabuje ochrana životného prostredia a zdravia stanovená v nariadení (ES) č. 1907/2006 (REACH).

               3.PRÁVNE PRVKY DELEGOVANÉHO AKTU

               V delegovanej smernici sa udeľuje výnimka z obmedzení podľa článku 4 ods. 1 v prípade používania olova na špecifické použitia, ktorá sa má uviesť v prílohe III k smernici 2011/65/EÚ.

               Nástrojom je podľa smernice 2011/65/EÚ delegovaná smernica, ktorá spĺňa najmä príslušné požiadavky článku 5 ods. 1 písm. a) uvedenej smernice.

               Cieľom delegovanej smernice je prispieť k ochrane ľudského zdravia a životného prostredia a aproximovať ustanovenia na účely fungovania vnútorného trhu v oblasti elektrických a elektronických zariadení tým, že sa v súlade s ustanoveniami a podmienkami smernice RoHS 2 a v nej stanoveným postupom na prispôsobenie príloh III a IV vedeckému a technickému pokroku umožnia špecifické použitia látok, ktorých používanie je inak zakázané.

               V súlade so zásadou proporcionality toto opatrenie neprekračuje rámec toho, čo je nevyhnutné na dosiahnutie jeho cieľa.

               Návrh nemá žiadny vplyv na rozpočet EÚ.

               DELEGOVANÁ SMERNICA KOMISIE (EÚ) …/…

               z 16. 11. 2018,

               ktorou sa na účely prispôsobenia vedeckému a technickému pokroku mení príloha III k smernici Európskeho parlamentu a Rady 2011/65/EÚ, pokiaľ ide o výnimku pre olovo v krycej vrstve niektorých diód

               (Text s významom pre EHP)

               EURÓPSKA KOMISIA,

               so zreteľom na Zmluvu o fungovaní Európskej únie,

               so zreteľom na smernicu Európskeho parlamentu a Rady 2011/65/EÚ z 8. júna 2011 o obmedzení používania určitých nebezpečných látok v elektrických a elektronických zariadeniach
                  9
               , a najmä na jej článok 5 ods. 1 písm. a),

               keďže:

               (1)
                     Podľa smernice 2011/65/EÚ sú členské štáty povinné zabezpečiť, aby elektrické a elektronické zariadenia uvádzané na trh neobsahovali určité nebezpečné látky vymenované v prílohe II k uvedenej smernici. Táto povinnosť sa nevzťahuje na použitia uvedené v prílohe III k smernici 2011/65/EÚ.

               (2)
                     Jednotlivé kategórie elektrických a elektronických zariadení, na ktoré sa uplatňuje smernica 2011/65/EÚ (kategórie 1 až 11), sú vymenované v prílohe I k uvedenej smernici.

               (3)
                     Olovo je obmedzovanou látkou uvedenou v prílohe II k smernici 2011/65/EÚ. Používanie olova v krycej vrstve vysokonapäťových diód na podklade skleneného telesa z boritanu zinočnatého však bolo vyňaté z obmedzenia a v súčasnosti je uvedené v zázname 37 prílohy III k uvedenej smernici. Platnosť tejto výnimky pre kategórie 1 až 7 a kategóriu 10 uplynula 21. júla 2016.

               (4)
                     Komisia dostala v súlade s článkom 5 ods. 5 smernice 2011/65/EÚ žiadosť o predĺženie platnosti tejto výnimky pred 21. januárom 2015. Výnimka zostáva v platnosti, kým sa neprijme rozhodnutie o uvedenej žiadosti.

               (5)
                     Vysokonapäťové diódy (HVD) sa používajú v externých napájacích zdrojoch IT a telekomunikačných zariadení a v automobilovom priemysle. Počas výroby HVD sa olovo obsiahnuté v sklenených korálikoch rozpúšťa do nanášacieho roztoku, čoho výsledkom je približne 2,5 % obsah olova v krycej vrstve diód. Olovo sa teda nepridáva zámerne, ale je výsledkom kontaminácie zo skla obsahujúceho olovo.

               (6)
                     Zabránenie kontaminácii krycej vrstvy HVD je z vedeckého a technického hľadiska neuskutočniteľné a na trhu nie sú dostupné žiadne spoľahlivé náhrady. Touto výnimkou sa neoslabuje ochrana životného prostredia a zdravia stanovená v nariadení Európskeho parlamentu a Rady (ES) č. 1907/2006
                  10
               . Platnosť výnimky na používanie olova v krycej vrstve vysokonapäťových diód na podklade skleneného telesa z boritanu zinočnatého by sa preto mala predĺžiť v prípade kategórií 1 až 7 a kategórie 10.

               (7)
                     Keďže odstránenie olova zabránením kontaminácii olovom v prípade predmetných použití nie je uskutočniteľné a na trhu ešte nie sú spoľahlivé alternatívy, platnosť výnimky v prípade kategórií 1 až 7 a kategórie 10 by sa mala predĺžiť v maximálnom trvaní piatich rokov do 21. júla 2021. Vzhľadom na výsledky prebiehajúceho úsilia s cieľom nájsť spoľahlivú náhradu je nepravdepodobné, že by trvanie uvedenej výnimky malo negatívny vplyv na inováciu.

               (8)
                     Pre kategórie iné ako 1 až 7 a 10 zostáva existujúca výnimka platná počas období stanovených v článku 5 ods. 2 druhom pododseku smernice 2011/65/EÚ. Z dôvodu prehľadnosti by sa dátumy uplynutia platnosti mali doplniť v prílohe III k uvedenej smernici.

               (9)
                     Smernica 2011/65/EÚ by sa preto mala zodpovedajúcim spôsobom zmeniť,

               PRIJALA TÚTO SMERNICU:

               Článok 1

               Príloha III k smernici 2011/65/EÚ sa mení v súlade s prílohou k tejto smernici.

               Článok 2

               1.Členské štáty prijmú a uverejnia najneskôr do [posledného dňa 12. mesiaca od dátumu nadobudnutia účinnosti tejto smernice] zákony, iné právne predpisy a správne opatrenia potrebné na dosiahnutie súladu s touto smernicou. Členské štáty bezodkladne oznámia Komisii znenie týchto ustanovení.

               Tieto ustanovenia uplatňujú od [posledného dňa 12. mesiaca od dátumu nadobudnutia účinnosti tejto smernice + 1 deň].

               Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.

               2.Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.

               Článok 3

               Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.

               Článok 4

               Táto smernica je určená členským štátom.

               V Bruseli 16. 11. 2018

                     Za Komisiu

                     predseda
                     Jean-Claude JUNCKER

                     (1)

                        Ú. v. EÚ L 174, 1.7.2011, s. 88.

                     (2)

                        Ú. v. EÚ L 396, 30.12.2006, s. 1.

                     (3)

                        Zoznam sa nachádza tu:
                  http://ec.europa.eu/environment/waste/rohs_eee/adaptation_en.htm.

                     (4)

                        Ide konkrétne o tieto kategórie: 1. veľké domáce spotrebiče; 2. malé domáce spotrebiče; 3. IT a telekomunikačné zariadenia; 4. spotrebná elektronika; 5. osvetľovacie zariadenia; 6. elektrické a elektronické náradie; 7. hračky, zariadenia určené na športové a rekreačné účely; 10. predajné automaty. Zoznam kategórií EEZ je uvedený v prílohe I k smernici RoHS.

                     (5)

                  Konzultačné obdobie
                  : od 21. 8. 2015 do 16. 10. 2015.

                     (6)

                     https://bookshop.europa.eu/en/assistance-to-the-commission-on-technological-socio-economic-and-cost-benefit-assessment-related-to-exemptions-from-the-substance-restrictions-in-electrical-and-electronic-equipment-pbKH0416554/

                     (7)

                        Konzultácie sa uskutočnili v písomnej forme od 27. apríla do 18. mája 2017.

                     (8)

                        Zoznam požadovaných administratívnych krokov sa nachádza na
                  webovej stránke Komisie
                  . Aktuálny procedurálny stav každého návrhu delegovaného aktu sa dá zistiť v Medziinštitucionálnom registri delegovaných aktov na
                  https://webgate.ec.europa.eu/regdel/#/home
                  .

                     (9)

                        Ú. v. EÚ L 174, 1.7.2011, s. 88.

                     (10)

                        Nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemikálií (REACH) a o zriadení Európskej chemickej agentúry (Ú. v. EÚ L 396, 30.12.2006, s. 1).

    ---documentbreak---

               PRÍLOHA

               V prílohe III sa záznam 37 nahrádza takto:

                        „37

                        Olovo v krycej vrstve vysokonapäťových diód na podklade skleneného telesa z boritanu zinočnatého

                        Platí do:

                        -21. júla 2021 v prípade kategórií 1 až 7 a kategórie 10,

                        -21. júla 2021 v prípade kategórií 8 a 9, iné ako diagnostické zdravotnícke pomôcky in vitro a priemyselné monitorovacie a kontrolné prístroje,

                        -21. júla 2023 v prípade kategórie 8, diagnostické zdravotnícke pomôcky in vitro,

                        -21. júla 2024 v prípade kategórie 9, priemyselné monitorovacie a kontrolné prístroje, a v prípade kategórie 11.“


title: DELEGOVANÁ SMERNICA KOMISIE (EÚ) …/… ktorou sa na účely prispôsobenia vedeckému a technickému pokroku mení príloha III k smernici Európskeho parlamentu a Rady 2011/65/EÚ, pokiaľ ide o výnimku pre kadmium a jeho zlúčeniny v elektrických kontaktoch

text:
               DÔVODOVÁ SPRÁVA

               1.KONTEXT DELEGOVANÉHO AKTU

               Touto delegovanou smernicou Komisie sa na účely prispôsobenia technickému pokroku mení príloha III k smernici Európskeho parlamentu a Rady 2011/65/EÚ o obmedzení používania určitých nebezpečných látok v elektrických a elektronických zariadeniach (prepracované znenie)
                  1
                (ďalej len „smernica RoHS 2“), pokiaľ ide o výnimku na špecifické použitia kadmia.

               Smernicou RoHS 2 sa obmedzuje používanie určitých nebezpečných látok v elektrických a elektronických zariadeniach, ako sa stanovuje v jej článku 4. Smernica nadobudla účinnosť 21. júla 2011.

               Látky, ktorých používanie sa obmedzuje, sú uvedené v prílohe II k smernici RoHS 2. Kým obmedzenie používania olova, ortuti, kadmia, šesťmocného chrómu, polybrómovaných bifenylov a polybrómovaných difenyléterov už platí k dnešnému dňu, obmedzenie používania bis(2-etylhexyl)-ftalátu (DEHP), benzyl-butyl-ftalátu (BBP), dibutyl-ftalátu (DBP) a diizobutyl-ftalátu (DIBP) začne platiť od 22. júla 2019 alebo neskôr. V prílohách III a IV k smernici RoHS 2 sa nachádza zoznam materiálov a komponentov elektrických a elektronických zariadení (ďalej len „EEZ“) na špecifické použitia, ktoré sú vyňaté z obmedzovania látok podľa článku 4 ods. 1 smernice RoHS 2.

               Článok 5 obsahuje ustanovenia o prispôsobení príloh III a IV vedeckému a technickému pokroku (zaradenie, predĺženie platnosti, zmena a odňatie výnimiek). Podľa článku 5 ods. 1 písm. a) sa výnimky zaradia do príloh III a IV len vtedy, ak sa tým neoslabí ochrana životného prostredia a zdravia stanovená v nariadení (ES) č. 1907/2006
                  2
                a pokiaľ je splnená ktorákoľvek z týchto podmienok: ich odstránenie alebo nahradenie zmenami dizajnu alebo materiálmi a komponentmi, ktoré si nevyžadujú žiadne materiály ani látky uvedené v prílohe II, je z vedeckého alebo technického hľadiska neuskutočniteľné, nie je zabezpečená spoľahlivosť náhrad alebo celkové negatívne vplyvy na životné prostredie, zdravie a bezpečnosť spotrebiteľov spôsobené nahradením pravdepodobne prevážia nad celkovými výhodami z nahradenia pre životné prostredie, zdravie a bezpečnosť spotrebiteľov.

               V článku 5 ods. 1 sa okrem toho stanovuje, že Európska komisia (ďalej len „Komisia“) zaradí do zoznamov v prílohách III a IV materiály a komponenty EEZ na špecifické použitia prostredníctvom jednotlivých delegovaných aktov v súlade s článkom 20. V článku 5 ods. 3 a prílohe V je stanovený postup predkladania žiadostí o udelenie, predĺženie platnosti alebo odňatie výnimky.

               2.KONZULTÁCIE PRED PRIJATÍM AKTU

               Od uverejnenia smernice RoHS 2 Komisia v súlade s ustanoveniami článku 5 ods. 3 a prílohy V dostala viacero
                  3
                žiadostí od hospodárskych subjektov o udelenie nových výnimiek i predĺženie platnosti tých existujúcich.

               V súčasnosti sa výnimkou 8 b) prílohy III povoľuje používanie kadmia a jeho zlúčenín v elektrických kontaktoch. V januári 2015 boli Komisii doručené dve žiadosti o predĺženie platnosti tejto výnimky. Hoci výnimka 8 b) mala v prípade kategórií 1 až 7 a kategórie 10
                  4
                vypršať 21. júla 2016, v súlade s požiadavkami smernice RoHS (článok 5 ods. 5 druhý pododsek) sa uplatňuje naďalej, až kým Komisia neprijme rozhodnutie o žiadosti o predĺženie platnosti.

               V záujme vyhodnotenia žiadosti o výnimku Komisia začala štúdiu na účely vykonania potrebného technického a vedeckého posúdenia, ktorej súčasťou bola aj otvorená internetová konzultácia so zainteresovanými stranami v trvaní ôsmich týždňov
                  5
               . V rámci konzultácie so zainteresovanými stranami boli doručené tri príspevky.

               Záverečná správa obsahujúca posúdenie žiadosti bola uverejnená
                  6
                a zainteresované strany o nej boli upovedomené.

               Komisia následne uskutočnila konzultácie so skupinou expertov z členských štátov pre delegované akty podľa smernice RoHS 2 v písomnej forme na základe dohody z predošlého zasadnutia
                  7
               . Experti súhlasili s návrhom, ktorý predložila Komisia, pričom veľká väčšina členov sa zdržala hlasovania. V súlade s usmerneniami pre lepšiu právnu reguláciu bol návrh delegovanej smernice uverejnený na portáli pre lepšiu právnu reguláciu počas obdobia štyroch týždňov, aby sa získala spätná väzba verejnosti. Boli doručené tri pripomienky, pričom všetky sú v prospech aktu a v jednej sa navrhuje predĺžiť prechodné obdobie na 18 mesiacov. Boli vykonané všetky potrebné opatrenia týkajúce sa výnimiek z obmedzenia používania látok podľa článku 5 ods. 3 až 7
                  8
               . Všetky činnosti boli oznámené Rade aj Európskemu parlamentu.

               V záverečnej správe sa poukázalo najmä na tieto technické informácie a posúdenie:

               ·Elektrické kontaktné materiály s obsahom kadmia sa používajú v mnohých elektromechanických zariadeniach ako komponenty schopné viesť prúd prerušovane cez kontaktné povrchy. K dotknutým zariadeniam patria najmä výkonové spínače elektrických motorov, relé a stýkače, spínače pre elektrické nástroje a spínače spotrebičov, ističe pre spínacie zariadenia a napájacie zdroje, snímače činnosti/času oneskorenia a panely na ovládanie osvetlenia.

               ·Kadmium v elektrických kontaktoch zabezpečuje základné vlastnosti, ako je napríklad vynikajúca výkonnosť, zhášanie oblúka, vyššia vodivosť, menšie opálenie kontaktu a relatívne jednoduchá výroba v porovnaní s alternatívami.

               ·V súčasnosti je nahradenie alebo odstránenie kadmia z vedeckého a technického hľadiska stále neuskutočniteľné v prípade viacerých typov zariadení s elektrickými kontaktmi, resp. je potrebný dlhší čas na zabezpečenie spoľahlivosti náhrad.

               Z výsledkov hodnotenia pre kategórie 1 až 7 a kategóriu 10 vyplýva, že v prípade žiadosti o výnimku týkajúcej sa záznamu 8 b) v prílohe III je splnené aspoň jedno z relevantných kritérií uvedených v článku 5 ods. 1 písm. a). Keďže v prípade niektorých použití nie sú stále k dispozícii spoľahlivé alternatívy alebo je potrebný dlhší čas na zabezpečenie ich spoľahlivosti, platnosť tejto výnimky sa predlžuje do 21. júla 2021 so zmeneným znením zohľadňujúcim aktuálny stav alternatívnych technológií a v bode 8 b) sa dopĺňa čiastkový záznam 8 b)-I. Ak sú k dispozícii spoľahlivé alternatívy, v tomto období sa predpokladá len zanedbateľný sociálno-ekonomický vplyv náhrady, keďže už prebieha postupné nahradzovanie alternatívami bez obsahu kadmia. Obdobie platnosti udelenej výnimky by takisto nemalo mať negatívny vplyv na inovácie. Pre kategórie iné ako 1 až 7 a 10 sa platnosť existujúcej výnimky stanovená v článku 5 ods. 2 nemení. Touto osobitnou výnimkou sa v súlade s článkom 5 smernice 2011/65/EÚ neoslabuje ochrana životného prostredia a zdravia stanovená v nariadení (ES) č. 1907/2006 (REACH).

               3.PRÁVNE PRVKY DELEGOVANÉHO AKTU

               Delegovaná smernica udeľuje výnimku z obmedzení podľa článku 4 ods. 1, ktorá sa má uviesť v prílohe III k smernici 2011/65/EÚ, pokiaľ ide o kadmium v prípade špecifických použití.

               Nástrojom je podľa smernice 2011/65/EÚ delegovaná smernica, ktorá spĺňa najmä príslušné požiadavky článku 5 ods. 1 písm. a) uvedenej smernice.

               Cieľom delegovanej smernice je prispieť k ochrane ľudského zdravia a životného prostredia a aproximovať ustanovenia na účely fungovania vnútorného trhu v oblasti elektrických a elektronických zariadení tým, že sa v súlade s ustanoveniami a podmienkami smernice RoHS 2 a v nej stanoveným postupom na prispôsobenie príloh III a IV vedeckému a technickému pokroku umožnia špecifické použitia látok, ktorých používanie je inak zakázané.

               V súlade so zásadou proporcionality toto opatrenie neprekračuje rámec toho, čo je nevyhnutné na dosiahnutie jeho cieľa.

               Návrh nemá žiadny vplyv na rozpočet EÚ.

               DELEGOVANÁ SMERNICA KOMISIE (EÚ) …/…

               z 16. 11. 2018,

               ktorou sa na účely prispôsobenia vedeckému a technickému pokroku mení príloha III k smernici Európskeho parlamentu a Rady 2011/65/EÚ, pokiaľ ide o výnimku pre kadmium a jeho zlúčeniny v elektrických kontaktoch

               (Text s významom pre EHP)

               EURÓPSKA KOMISIA,

               so zreteľom na Zmluvu o fungovaní Európskej únie,

               so zreteľom na smernicu Európskeho parlamentu a Rady 2011/65/EÚ z 8. júna 2011 o obmedzení používania určitých nebezpečných látok v elektrických a elektronických zariadeniach
                  9
               , a najmä na jej článok 5 ods. 1 písm. a),

               keďže:

               (1)
                     Podľa smernice 2011/65/EÚ sú členské štáty povinné zabezpečiť, aby elektrické a elektronické zariadenia uvádzané na trh neobsahovali určité nebezpečné látky vymenované v prílohe II k uvedenej smernici. Táto povinnosť sa nevzťahuje na použitia uvedené v prílohe III k smernici 2011/65/EÚ.

               (2)
                     Jednotlivé kategórie elektrických a elektronických zariadení, na ktoré sa uplatňuje smernica 2011/65/EÚ (kategórie 1 až 11), sú vymenované v prílohe I k uvedenej smernici.

               (3)
                     Kadmium je obmedzovanou látkou uvedenou v prílohe II k smernici 2011/65/EÚ. Použitie kadmia a jeho zlúčenín v elektrických kontaktoch však bolo z tohto obmedzenia vyňaté a v súčasnosti sa uvádza v zázname 8 b) v prílohe III k uvedenej smernici. Platnosť tejto výnimky pre kategórie 1 až 7 a kategóriu 10 uplynula 21. júla 2016.

               (4)
                     Komisia dostala v súlade s článkom 5 ods. 5 smernice 2011/65/EÚ žiadosť o predĺženie platnosti tejto výnimky pred 21. januárom 2015. Výnimka zostáva v platnosti, kým sa neprijme rozhodnutie o uvedenej žiadosti.

               (5)
                     Elektrické kontaktné materiály s obsahom kadmia sa používajú v mnohých elektromechanických zariadeniach ako komponenty schopné viesť prúd prerušovane cez kontaktné povrchy. Dotknutými zariadeniami sú najmä výkonové spínače elektrických motorov, relé a stýkače, spínače pre elektrické nástroje, spínače spotrebičov, ističe pre spínacie zariadenia, napájacie zdroje, snímače činnosti/času oneskorenia a panely na ovládanie osvetlenia.

               (6)
                     Kadmium v elektrických kontaktoch zabezpečuje základné vlastnosti, ako je napríklad vynikajúca výkonnosť, zhášanie oblúka, vyššia vodivosť, menšie opálenie kontaktu a relatívne jednoduchá výroba v porovnaní s alternatívami.

               (7)
                     V prípade niektorých použití, na ktoré sa vzťahuje súčasná výnimka, je nahradenie alebo odstránenie kadmia z vedeckého a technického hľadiska stále neuskutočniteľné pre nedostatok spoľahlivých náhrad alebo si vyžaduje viac času na zabezpečenie spoľahlivosti dostupných náhrad. Touto výnimkou sa neoslabuje ochrana životného prostredia a zdravia stanovená v nariadení Európskeho parlamentu a Rady (ES) č. 1907/2006
                  10
               . V prípade uvedených konkrétnych použití by sa mala jej platnosť predĺžiť.

               (8)
                     V prípade všetkých ostatných použití, na ktoré sa v súčasnosti vzťahuje výnimka, nie sú splnené podmienky na predĺženie platnosti. Výnimka v prípade uvedených použití by sa mala naďalej uplatňovať 12 mesiacov po dátume nadobudnutia účinnosti tejto delegovanej smernice v súlade s článkom 5 ods. 6 smernice 2011/65/EÚ.

               (9)
                     Keďže v prípade použití, na ktoré sa vzťahuje uvedené predĺženie platnosti výnimky, ešte na trhu nie sú spoľahlivé alternatívy, alebo je potrebný dlhší čas na zabezpečenie spoľahlivosti takýchto alternatív, platnosť výnimky v prípade uvedených použití by sa mala predĺžiť pre kategórie 1 až 7 a kategóriu 10 v maximálnom trvaní piatich rokov do 21. júla 2021. Vzhľadom na výsledky prebiehajúceho úsilia s cieľom nájsť spoľahlivú náhradu je nepravdepodobné, že by trvanie uvedenej výnimky malo negatívny vplyv na inováciu.

               (10)
                     Pre kategórie iné ako 1 až 7 a 10 zostáva existujúca výnimka platná počas období stanovených v článku 5 ods. 2 druhom pododseku smernice 2011/65/EÚ. Z dôvodu prehľadnosti by sa dátumy uplynutia platnosti mali doplniť v prílohe III k uvedenej smernici.

               (11)
                     Smernica 2011/65/EÚ by sa preto mala zodpovedajúcim spôsobom zmeniť,

               PRIJALA TÚTO SMERNICU:

               Článok 1

               Príloha III k smernici 2011/65/EÚ sa mení v súlade s prílohou k tejto smernici.

               Článok 2

               1.Členské štáty prijmú a uverejnia najneskôr do [posledného dňa 12. mesiaca od dátumu nadobudnutia účinnosti tejto smernice] zákony, iné právne predpisy a správne opatrenia potrebné na dosiahnutie súladu s touto smernicou. Členské štáty bezodkladne oznámia Komisii znenie týchto ustanovení.

               Tieto ustanovenia uplatňujú od [posledného dňa 12. mesiaca od dátumu nadobudnutia účinnosti tejto smernice + 1 deň].

               Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.

               2.Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.

               Článok 3

               Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.

               Článok 4

               Táto smernica je určená členským štátom.

               V Bruseli 16. 11. 2018

                     Za Komisiu

                     predseda
                     Jean-Claude JUNCKER

                     (1)

                        Ú. v. EÚ L 174, 1.7.2011, s. 88.

                     (2)

                        Ú. v. EÚ L 396, 30.12.2006, s. 1.

                     (3)

                        Zoznam sa nachádza tu:
                  http://ec.europa.eu/environment/waste/rohs_eee/adaptation_en.htm.

                     (4)

                        Ide konkrétne o tieto kategórie: 1. veľké domáce spotrebiče; 2. malé domáce spotrebiče; 3. IT a telekomunikačné zariadenia; 4. spotrebná elektronika; 5. osvetľovacie zariadenia; 6. elektrické a elektronické náradie; 7. hračky, zariadenia určené na športové a rekreačné účely; 10. predajné automaty. Zoznam kategórií EEZ je uvedený v prílohe I k smernici RoHS.

                     (5)

                  Konzultačné obdobie
                  : od 21. 8. 2015 do 16. 10. 2015.

                     (6)

                     https://bookshop.europa.eu/en/assistance-to-the-commission-on-technological-socio-economic-and-cost-benefit-assessment-related-to-exemptions-from-the-substance-restrictions-in-electrical-and-electronic-equipment-pbKH0416554/
                      .

                     (7)

                        Konzultácie sa uskutočnili v písomnej forme od 27. apríla do 18. mája 2017.

                     (8)

                        Zoznam požadovaných administratívnych krokov sa nachádza na
                  webovej stránke Komisie
                  . Aktuálny procedurálny stav každého návrhu delegovaného aktu sa dá zistiť v Medziinštitucionálnom registri delegovaných aktov na
                  https://webgate.ec.europa.eu/regdel/#/home
                  .

                     (9)

                        Ú. v. EÚ L 174, 1.7.2011, s. 88.

                     (10)

                        Nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemikálií (REACH) a o zriadení Európskej chemickej agentúry (Ú. v. EÚ L 396, 30.12.2006, s. 1).

    ---documentbreak---

               PRÍLOHA

               V prílohe III sa záznam 8 b) nahrádza takto:

                        „8 b)

                        Kadmium a jeho zlúčeniny v elektrických kontaktoch

                        Týka sa kategórií 8, 9 a 11 a platí do:

                        -21. júla 2021 v prípade kategórií 8 a 9, iné ako diagnostické zdravotnícke pomôcky in vitro a priemyselné monitorovacie a kontrolné prístroje,

                        -21. júla 2023 v prípade kategórie 8, diagnostické zdravotnícke pomôcky in vitro,

                        -21. júla 2024 v prípade kategórie 9, priemyselné monitorovacie a kontrolné prístroje, a v prípade kategórie 11.

                        8 b) I

                        Kadmium a jeho zlúčeniny v elektrických kontaktoch používaných v:

                        -ističoch,

                        -ovládačoch tepelného snímania,

                        -tepelnej ochrane motorov (okrem hermetických tepelných ochrán motorov),

                        -spínačoch striedavého prúdu s výkonom:

                        ·6 A a viac pri 250 V AC a viac, alebo

                        ·12 A a viac pri 125 V AC a viac,

                        -spínačoch jednosmerného prúdu s výkonom 20 A a viac pri 18 V DC a viac, ako aj

                        -spínačoch na použitie pri frekvencii napájacieho napätia ≥ 200 Hz.

                        Týka sa kategórií 1 až 7 a kategórie 10 a platí do 21. júla 2021.“


title: DELEGOVANÁ SMERNICA KOMISIE (EÚ) …/… ktorou sa na účely prispôsobenia vedeckému a technickému pokroku mení príloha III k smernici Európskeho parlamentu a Rady 2011/65/EÚ, pokiaľ ide o výnimku pre olovo v dielektrických keramických častiach niektorých kondenzátorov

text:
               DÔVODOVÁ SPRÁVA

               1.KONTEXT DELEGOVANÉHO AKTU

               Touto delegovanou smernicou Komisie sa na účely prispôsobenia technickému pokroku mení príloha III k smernici Európskeho parlamentu a Rady 2011/65/EÚ o obmedzení používania určitých nebezpečných látok v elektrických a elektronických zariadeniach (prepracované znenie)
                  1
                (ďalej len „smernica RoHS 2“), pokiaľ ide o výnimku na špecifické použitia olova.

               Smernicou RoHS 2 sa obmedzuje používanie určitých nebezpečných látok v elektrických a elektronických zariadeniach, ako sa stanovuje v jej článku 4. Smernica nadobudla účinnosť 21. júla 2011.

               Látky, ktorých používanie sa obmedzuje, sú uvedené v prílohe II k smernici RoHS 2. Kým obmedzenie používania olova, ortuti, kadmia, šesťmocného chrómu, polybrómovaných bifenylov a polybrómovaných difenyléterov už platí k dnešnému dňu, obmedzenie používania bis(2-etylhexyl)-ftalátu (DEHP), benzyl-butyl-ftalátu (BBP), dibutyl-ftalátu (DBP) a diizobutyl-ftalátu (DIBP) začne platiť od 22. júla 2019 alebo neskôr. V prílohách III a IV k smernici RoHS 2 sa nachádza zoznam materiálov a komponentov elektrických a elektronických zariadení (ďalej len „EEZ“) na špecifické použitia, ktoré sú vyňaté z obmedzovania látok podľa článku 4 ods. 1 smernice RoHS 2.

               Článok 5 obsahuje ustanovenia o prispôsobení príloh III a IV vedeckému a technickému pokroku (zaradenie, predĺženie platnosti, zmena a odňatie výnimiek). Podľa článku 5 ods. 1 písm. a) sa výnimky zaradia do príloh III a IV len vtedy, ak sa tým neoslabí ochrana životného prostredia a zdravia stanovená v nariadení (ES) č. 1907/2006
                  2
                a pokiaľ je splnená ktorákoľvek z týchto podmienok: ich odstránenie alebo nahradenie zmenami dizajnu alebo materiálmi a komponentmi, ktoré si nevyžadujú žiadne materiály ani látky uvedené v prílohe II, je z vedeckého alebo technického hľadiska neuskutočniteľné, nie je zabezpečená spoľahlivosť náhrad alebo celkové negatívne vplyvy na životné prostredie, zdravie a bezpečnosť spotrebiteľov spôsobené nahradením pravdepodobne prevážia nad celkovými výhodami z nahradenia pre životné prostredie, zdravie a bezpečnosť spotrebiteľov.

               V článku 5 ods. 1 sa okrem toho stanovuje, že Európska komisia (ďalej len „Komisia“) zaradí do zoznamov v prílohách III a IV materiály a komponenty EEZ na špecifické použitia prostredníctvom jednotlivých delegovaných aktov v súlade s článkom 20. V článku 5 ods. 3 a prílohe V je stanovený postup predkladania žiadostí o udelenie, predĺženie platnosti alebo odňatie výnimky.

               2.KONZULTÁCIE PRED PRIJATÍM AKTU

               Od uverejnenia smernice RoHS 2 Komisia v súlade s ustanoveniami článku 5 ods. 3 a prílohy V dostala viacero
                  3
                žiadostí od hospodárskych subjektov o udelenie nových výnimiek i predĺženie platnosti tých existujúcich.

               Súčasná výnimka 7 c) II v prílohe III umožňuje použitie olova v dielektrických keramických častiach kondenzátorov pre menovité napätie 125 V AC alebo 250 V DC alebo viac. V januári 2015 boli Komisii doručené dve žiadosti o predĺženie platnosti tejto výnimky. Hoci platnosť výnimky 7 c) II mala v prípade kategórií 1 až 7 a kategórie 10
                  4
                vypršať 21. júla 2016, v súlade s požiadavkami smernice RoHS (článok 5 ods. 5 druhý pododsek) sa uplatňuje naďalej, až kým Komisia neprijme rozhodnutie o žiadosti o predĺženie platnosti.

               V záujme vyhodnotenia žiadosti o výnimku Komisia začala štúdiu na účely vykonania potrebného technického a vedeckého posúdenia, ktorej súčasťou bola aj otvorená internetová konzultácia so zainteresovanými stranami v trvaní ôsmich týždňov
                  5
               . V rámci konzultácie so zainteresovanými stranami bol doručený jeden príspevok.

               Záverečná správa obsahujúca posúdenie žiadosti bola uverejnená
                  6
                a zainteresované strany o nej boli upovedomené.

               Komisia následne uskutočnila konzultácie so skupinou expertov z členských štátov pre delegované akty podľa smernice RoHS 2 v písomnej forme na základe dohody z predošlého zasadnutia
                  7
               . Experti súhlasili s návrhom, ktorý predložila Komisia, pričom veľká väčšina členov sa zdržala hlasovania. V súlade s usmerneniami pre lepšiu právnu reguláciu bol návrh delegovanej smernice uverejnený na portáli pre lepšiu právnu reguláciu počas obdobia štyroch týždňov, aby sa získala spätná väzba verejnosti. Doručené boli tri pripomienky, všetky v prospech návrhu aktu. Boli vykonané všetky potrebné opatrenia týkajúce sa výnimiek z obmedzenia používania látok podľa článku 5 ods. 3 až 7
                  8
               . Všetky činnosti boli oznámené Rade aj Európskemu parlamentu.

               V záverečnej správe sa poukázalo najmä na tieto technické informácie a posúdenie:

               ·Diskrétne keramické kondenzátory pre menovité napätie 125 V AC alebo 250 V DC alebo viac dokážu uchovávať a uvoľňovať elektrické náboje (elektrostatická kapacita) a sú súčasťou vysokonapäťových obvodov v širokej škále elektrických a elektronických zariadení. Používajú sa vo všetkých typoch trhov a aplikácií, napríklad v systémoch verejnej infraštruktúry, priemyselnej automatizácii, prieskume ropy a nerastov, výkonových meničoch, vysokovýkonných napájacích zdrojoch, telekomunikáciách a zdravotníckych pomôckach.

               ·Úlohou olova v dielektrických keramických častiach je dosiahnuť vysokú dielektrickú konštantu pri vysokom prevádzkovom napätí, vysokú schopnosť uchovávať energiu (taktiež pri vysokých teplotách), malé úniky pri vysokom napätí a vysokých teplotách a malé straty pri vysokom prúde, frekvencii a teplotách. V súčasnosti sú nahradenie alebo eliminácia olova v prípade niektorých druhov použitia z vedeckého a technického hľadiska stále neuskutočniteľné. Alternatívy sa podľa všetkého dajú použiť len v niektorých prípadoch.

               Z výsledkov hodnotenia v prípade kategórií 1 až 7 a kategórie 10 vyplýva, že v prípade žiadosti o výnimku týkajúcej sa záznamu 7 c) II v prílohe III je splnené aspoň jedno z relevantných kritérií uvedených v článku 5 ods. 1 písm. a). Keďže v prípade určitých predmetných použití v súčasnosti nie sú dostupné spoľahlivé alternatívy, ani nie je pravdepodobné, že sa takéto alternatívy v blízkej budúcnosti objavia na trhu, je odôvodnené predĺžiť platnosť výnimky na obdobie do 21. júla 2021. Spoľahlivé náhrady zatiaľ nie sú k dispozícii, a preto sa za toto obdobie nepredpokladajú žiadne negatívne sociálno-ekonomické vplyvy nahradzovania. Obdobie platnosti udelenej výnimky by takisto nemalo mať negatívny vplyv na inovácie. S cieľom predísť prekrývaniu rozsahov výnimiek v prílohe III sa v navrhovanom znení objasňuje, že použitia, na ktoré sa vzťahuje výnimka uvedená v zázname 7 c) I a 7 c) IV, sú vylúčené z výnimky uvedenej v zázname 7 c) II.

               V prípade kategórií iných ako 1 až 7 a 10 sa platnosť existujúcej výnimky stanovená v článku 5 ods. 2 nemení. Touto osobitnou výnimkou sa v súlade s článkom 5 smernice 2011/65/EÚ neoslabuje ochrana životného prostredia a zdravia stanovená v nariadení (ES) č. 1907/2006 (REACH).

               3.PRÁVNE PRVKY DELEGOVANÉHO AKTU

               V delegovanej smernici sa udeľuje výnimka z obmedzení podľa článku 4 ods. 1 v prípade používania olova na špecifické použitia, ktorá sa má uviesť v prílohe III k smernici 2011/65/EÚ.

               Nástrojom je podľa smernice 2011/65/EÚ delegovaná smernica, ktorá spĺňa najmä príslušné požiadavky článku 5 ods. 1 písm. a) uvedenej smernice.

               Cieľom delegovanej smernice je prispieť k ochrane ľudského zdravia a životného prostredia a aproximovať ustanovenia na účely fungovania vnútorného trhu v oblasti elektrických a elektronických zariadení tým, že sa v súlade s ustanoveniami a podmienkami smernice RoHS 2 a v nej stanoveným postupom na prispôsobenie príloh III a IV vedeckému a technickému pokroku umožnia špecifické použitia látok, ktorých používanie je inak zakázané.

               V súlade so zásadou proporcionality toto opatrenie neprekračuje rámec toho, čo je nevyhnutné na dosiahnutie jeho cieľa.

               Návrh nemá žiadny vplyv na rozpočet EÚ.

               DELEGOVANÁ SMERNICA KOMISIE (EÚ) …/…

               z 16. 11. 2018,

               ktorou sa na účely prispôsobenia vedeckému a technickému pokroku mení príloha III k smernici Európskeho parlamentu a Rady 2011/65/EÚ, pokiaľ ide o výnimku pre olovo v dielektrických keramických častiach niektorých kondenzátorov

               (Text s významom pre EHP)

               EURÓPSKA KOMISIA,

               so zreteľom na Zmluvu o fungovaní Európskej únie,

               so zreteľom na smernicu Európskeho parlamentu a Rady 2011/65/EÚ z 8. júna 2011 o obmedzení používania určitých nebezpečných látok v elektrických a elektronických zariadeniach
                  9
               , a najmä na jej článok 5 ods. 1 písm. a),

               keďže:

               (1)
                     Podľa smernice 2011/65/EÚ sú členské štáty povinné zabezpečiť, aby elektrické a elektronické zariadenia uvádzané na trh neobsahovali určité nebezpečné látky vymenované v prílohe II k uvedenej smernici. Táto povinnosť sa nevzťahuje na použitia uvedené v prílohe III k smernici 2011/65/EÚ.

               (2)
                     Jednotlivé kategórie elektrických a elektronických zariadení, na ktoré sa uplatňuje smernica 2011/65/EÚ (kategórie 1 až 11), sú vymenované v prílohe I k uvedenej smernici.

               (3)
                     Olovo je obmedzovanou látkou uvedenou v prílohe II k smernici 2011/65/EÚ. Použitie olova v dielektrických keramických častiach kondenzátorov pre menovité napätie 125 V AC alebo 250 V DC alebo viac však bolo z tohto obmedzenia vyňaté a v súčasnosti sa uvádza v zázname 7 c) II v prílohe III k uvedenej smernici. Platnosť tejto výnimky pre kategórie 1 až 7 a kategóriu 10 uplynula 21. júla 2016.

               (4)
                     Komisia dostala v súlade s článkom 5 ods. 5 smernice 2011/65/EÚ žiadosť o predĺženie platnosti tejto výnimky pred 21. januárom 2015. Výnimka zostáva v platnosti, kým sa neprijme rozhodnutie o uvedenej žiadosti.

               (5)
                     Diskrétne keramické kondenzátory pre menovité napätie 125 V AC alebo 250 V DC alebo viac dokážu uchovávať a uvoľňovať elektrické náboje (elektrostatická kapacita) a sú súčasťou vysokonapäťových obvodov v širokej škále elektrických a elektronických zariadení. Používajú sa vo všetkých typoch trhov a aplikácií, napríklad v systémoch sociálnej infraštruktúry, priemyselnej automatizácii, prieskume ropy a nerastov, výkonových meničoch, vysokovýkonných napájacích zdrojoch, telekomunikáciách a zdravotníckych pomôckach.

               (6)
                     Úlohou olova v dielektrických keramických častiach je dosiahnuť vysokú dielektrickú konštantu pri vysokom prevádzkovom napätí, vysokú schopnosť uchovávať energiu (taktiež pri vysokých teplotách), malé úniky pri vysokom napätí a vysokých teplotách a malé straty pri vysokom prúde, frekvencii a teplotách.

               (7)
                     Nahradenie alebo eliminácia olova sú v prípade niektorých keramických kondenzátorov z vedeckého a technického hľadiska stále neuskutočniteľné pre nedostatok spoľahlivých náhrad. Touto výnimkou sa neoslabuje ochrana životného prostredia a zdravia stanovená v nariadení Európskeho parlamentu a Rady (ES) č. 1907/2006
                  10
               . Platnosť výnimky na použitie olova v dielektrických keramických častiach kondenzátorov pre menovité napätie 125 V AC alebo 250 V DC alebo viac by sa preto mala predĺžiť. Z dôvodu prehľadnosti by sa v prílohe III k smernici 2011/65/EÚ malo doplniť, že použitia, na ktoré sa vzťahujú záznamy 7 c) I a 7 c) IV, sú vyňaté zo záznamu 7 c) II.

               (8)
                     Keďže v prípade predmetných použití ešte na trhu nie sú spoľahlivé alternatívy, platnosť výnimky pre kategórie 1 až 7 a kategóriu 10 by sa mala predĺžiť v maximálnom trvaní piatich rokov do 21. júla 2021. Vzhľadom na výsledky prebiehajúceho úsilia s cieľom nájsť spoľahlivú náhradu je nepravdepodobné, že by trvanie uvedenej výnimky malo negatívny vplyv na inováciu.

               (9)
                     Pre kategórie iné ako 1 až 7 a 10 zostáva existujúca výnimka platná počas období stanovených v článku 5 ods. 2 druhom pododseku smernice 2011/65/EÚ. Z dôvodu prehľadnosti by sa dátumy uplynutia platnosti mali doplniť v prílohe III k uvedenej smernici.

               (10)
                     Smernica 2011/65/EÚ by sa preto mala zodpovedajúcim spôsobom zmeniť,

               PRIJALA TÚTO SMERNICU:

               Článok 1

               Príloha III k smernici 2011/65/EÚ sa mení v súlade s prílohou k tejto smernici.

               Článok 2

               1.Členské štáty prijmú a uverejnia najneskôr do [posledného dňa 12. mesiaca od dátumu nadobudnutia účinnosti tejto smernice] zákony, iné právne predpisy a správne opatrenia potrebné na dosiahnutie súladu s touto smernicou. Členské štáty bezodkladne oznámia Komisii znenie týchto ustanovení.

               Tieto ustanovenia uplatňujú od [posledného dňa 12. mesiaca od dátumu nadobudnutia účinnosti tejto smernice + 1 deň].

               Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.

               2.Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.

               Článok 3

               Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.

               Článok 4

               Táto smernica je určená členským štátom.

               V Bruseli 16. 11. 2018

                     Za Komisiu

                     predseda
                     Jean-Claude JUNCKER

                     (1)

                        Ú. v. EÚ L 174, 1.7.2011, s. 88.

                     (2)

                        Ú. v. EÚ L 396, 30.12.2006, s. 1.

                     (3)

                        Zoznam sa nachádza tu:
                  http://ec.europa.eu/environment/waste/rohs_eee/adaptation_en.htm.

                     (4)

                        Ide konkrétne o tieto kategórie: 1. veľké domáce spotrebiče; 2. malé domáce spotrebiče; 3. IT a telekomunikačné zariadenia; 4. spotrebná elektronika; 5. osvetľovacie zariadenia; 6. elektrické a elektronické náradie; 7. hračky, zariadenia určené na športové a rekreačné účely; 10. predajné automaty. Zoznam kategórií EEZ je uvedený v prílohe I k smernici RoHS.

                     (5)

                  Konzultačné obdobie
                  : od 21. 8. 2015 do 16. 10. 2015.

                     (6)

                     https://bookshop.europa.eu/en/assistance-to-the-commission-on-technological-socio-economic-and-cost-benefit-assessment-related-to-exemptions-from-the-substance-restrictions-in-electrical-and-electronic-equipment-pbKH0416554/

                     (7)

                        Konzultácie sa uskutočnili v písomnej forme od 27. apríla do 18. mája 2017.

                     (8)

                        Zoznam požadovaných administratívnych krokov sa nachádza na
                  webovej stránke Komisie
                  . Aktuálny procedurálny stav každého návrhu delegovaného aktu sa dá zistiť v Medziinštitucionálnom registri delegovaných aktov na
                  https://webgate.ec.europa.eu/regdel/#/home
                  .

                     (9)

                        Ú. v. EÚ L 174, 1.7.2011, s. 88.

                     (10)

                        Nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemikálií (REACH) a o zriadení Európskej chemickej agentúry (Ú. v. EÚ L 396, 30.12.2006, s. 1).

    ---documentbreak---

               PRÍLOHA

               V prílohe III sa záznam 7 c) II nahrádza takto:

                        „7 c) II

                        Olovo v dielektrických keramických častiach kondenzátorov pre menovité napätie 125 V AC alebo 250 V DC alebo viac

                        Neplatí pre použitia, na ktoré sa vzťahujú body 7 c) I a 7 c) IV tejto prílohy.

                        Platí do:

                        –21. júla 2021 v prípade kategórií 1 až 7 a 10,

                        –21. júla 2021 v prípade kategórií 8 a 9, iné ako diagnostické zdravotnícke pomôcky in vitro a priemyselné monitorovacie a kontrolné prístroje,

                        –21. júla 2023 v prípade kategórie 8, diagnostické zdravotnícke pomôcky in vitro,

                        –21. júla 2024 v prípade kategórie 9, priemyselné monitorovacie a kontrolné prístroje, a v prípade kategórie 11.“